Danas: SKOJ kampuje ispred sedišta Zaštitnika građana – Balkanekspresrb.rs\nDanas: SKOJ kampuje ispred sedišta Zaštitnika građana\n20/08/2016 Off By\nSAVEZ komunističke omladine Jugoslavije poziva svoje članstvo i simpatizere da se povodom zahteva za smenu zaštitnika građana gospodina Saše Jankovića okupe ispred zgrade Zaštitnika građana u Deligradskoj 16, u subotu 20. avgusta u 12 časova.\nNaš omladinski Savez će vršiti opstrukciju rada gospodina Saše Jankovića, tako što ćemo blokirati njegov rad ukoliko ne prihvati naš zahtev, a u tom duhu ćemo na protest u subotu poneti šatore, kako bi smo organizovali kampovanje ispred prostorija Zaštitnika građana i blokirali njegov rad.\nTog dana ćemo uručiti protestnu notu zaštitniku građana gospodinu Saši Jankoviću, koji nije odgovorio na naše pismo povodom zahteva da po službenoj dužnosti tuži Jelenu Milić, direktorku Centra za evroatlantske studije, koja je optužila naš omladinski Savez da je prokremaljska organizacija i javno pozivala na linč našeg omladinskog saveza. Gospodin Saša Janković je bio dužan da po službenoj dužnosti tuži gospođu Jelenu Milić, a on ne samo da nije pokrenuo proces protiv nje, već nije našao za shodno da dva meseca da odgovor na naše pismo koje smo mu poslali povodom ovog događaja, a dužan je bio da da odgovor u zakonskom roku od 10 dana.\nSmatramo da Saša Janković ne može da valjano, objektivno i savesno obavlja svoj posao, jer se svrstava na stranu zapadnog imperijalizma i njegovih sluga u Srbiji. Zahtevamo da on podnese ostavku na mesto zaštitnika građana, a mi ćemo podneti zahtev Narodnoj skupštini da smeni zaštitnika građana Sašu Jankovića, jer brani interese zapadnog imperijalizma, a ne građana Srbije.(Press SKOJ-a)♦\nTagsJelena Milić SašA Janković skoj\nFBI istražuje da li Janukovič finansijski pomaže Trampa i Klintonovu


Sportske.net - Odluka donesena, otkriveno šta se desilo u slučaju "Vlahović", Fiorentina napravila veliku grešku!\nAko je istina da su odbili ovo...\nJuventusov promašaj odlazi u Španiju?\nReprezentativac Španije blista u Seriji A, Realu i Barsi posao kvari premijerligaš?\nBarsa u pripravnosti, Ćavi čeka odluku Vlahovića, sve zavisi od Srbina!\nViše nema nikakve dileme, Dušan Vlahović će napustiti Fiorentinu, sledećeg ili u leto 2023. kao slobodan igrač, pitanje je tajminga.\nDoduše, ova druga mogućnost da mu istekne ugovor je samo teoretska, jednostavno Fiorentina neće dozvoliti da ostane bez novca. Oni su navodno postavili cenu za sledeće leto, 70 miliona evra, ali to neće platiti niko za igrača koga može da dobije bez obeštećenja 12 meseci kasnije.\nOno što je poruka iz Beograda od menadžera koji vode brigu oko Vlahovića je da nema šanse da produži ugovor, da se ne oglašavaju kako ne bi dodatno širili priču.\n"Tutomerkatveb" je slao svoje novinare u Beograd, na meč sa Azerima u kome je Vlahović pogurao Srbiju ka pobedi, ali nisu uspeli, sem nezvanično da dobiju informacije.\nNaime, prošlog leta je Fiorentina odbila ponudu od neimenovanog kluba. Pretpostavlja se da je bio u pitanju Totenhem, 60 miliona plus bonus, ali je Komiso odbio uz reči da mu je Dušan kao sin, i da će učiniti sve da produži ugovor.\nOstalo znate, Vlahoviću je ponuđen najveći ugovor u istoriji Fiorentine, oko 4.5 miliona evra, ali on je odbio, priča se da ima već dogovor sa novim klubom (Italijani veruju da je to Juventus). Postojala je mogućnost da potpiše uz ugrađivanje klauzule, ali je Fiorentina želela da iznos bude između 70 i 80 miliona evra, dok su agenti Vlahovića tražili manju sumu.\nNije došlo do dogovora i iako predsednik Komiso najavljuje da će probati još jednom, kada za Božić stigne iz Amerike u Italiju, od toga nema ništa, italijanski mediji prenose da je priča gotova.\nNavijači upozoravaju Komisa da ne pomišlja da Juventusu proda Srbina, ali ovo je ista situacija kao sa Kjezom, volja igrača biće presudna.\nNo, Vlahovića puno ne zanimaju priče, on je koncentrisan na igru, ne razmišlja o pritisku i novom klubu, a biće u sastavu "Ljubičastih" u ponedeljak kada Toskanci gostuju na "Penzu" u Veneciji.


BATEZ I PAROŠKI OTVORILI KUGLANU : Srbobran.net web portal\nZahvaljujući investiciji lokalne samouprave i pokrajinskog sekretarijata za sport i omladinu Srbobran je dobio savremenu kuglanu i na taj način je zaokružen infrastrukturni plan za halu sportova. Ovom investicijom i današnjim otvaranjem kuglane hala sportova u potpunosti je renovirana i služi sportistima, rekreativcima i učenicima.\nEvo šta su nakon otvaranja kazali Radivoj Paroški i Vladimir Batez:\nNakon otvaranja kuglane predstavnicima 20 sportskih klubova koji su članovi Sportskog saveza naše opštine kao donacija opštine uručene su trenerice. Svaki klub je u skladu sa potrebama dobio komplet trenerki za svoje igrače, a ukupno je podeljeno 260 trenerki.\nPrilikom uručenja trenerki, predsednik Paroški je naglasio da naš lokalna samouprava značajna sredstava ulaže u razvoj sporta i infrastrukture, podsećajući da je u ovu svrhu prošle godine uloženo preko 40 miliona dinara. On je takođe naglasio da je prioritet opštine da se pruži podrška pre svega amaterskom bavljenju sportom, a oni klubovi koji imaju ambicije da streme ka profesionalnim visinama moraju vrlo dobro da razmisle da li mogu finansijski da obezbede tu vrstu kompeticije i pronađu sponzore koji će ih pratiti na tom putu.\n- Za jednu malu opštinu kao što je naša, sredstva koja izdvajamo za razvoj sporta su prilično velika, ali svesni smo koliko je važno da nam se deca razvijaju zdravo i koliki je značaj sporta u tome. Zbog toga želimo da pomognemo svim klubovima i da na taj način obezbedimo da sva deca koja žele da se bave sportom imaju adekvatne uslove i svoje želje i htenja mogu da realizuju.\nPostavio: Administrator dana 2019.01.22


- Tačno je, planiramo da postanemo lideri u svijetu po proizvodnji kratkog animiranog filma. Ovo je lokacija, ali kad bude bilo nekih zanimljivijih detalja obavijestiću vas - kratko je objasnio Biković.\nIdeju o izgradnji studija u kome će se snimati kratki, animirani, veb i striming filmovi, podržala je Vlada Srbije, a glumac Miloš Biković možda je i najzaslužniji za brzu realizaciju ove ideje, piše "Alo".\nCijena ovog prostora na ekskluzivnoj lokaciji u Boegradu košta oko 2.500 eura, a ako je suditi po riječima glumca radi se o zaista ozbiljnom projektu.\nZajedno sa Bikovićem na ovom projektu radi i italijanski filmski producent Andrea Jervolino, koji će uložiti 8,5 miliona eura i zaposliti 580 ljudi u Srbiji, prenosi gorepomenut medij.


“Kočićevo pero” Kolji Mićeviću "Kočićevo pero" Kolji Mićeviću\n“Kočićevo pero” Kolji Mićeviću\nObjavljeno: 13. 3. 2013 u 12:38h\nNagradu „Kočićevo pero” za proljeće 2013. godine, koju dodjeljuje Zadužbina „Petar Kočić” Beograd – Banjaluka, dobio je književnik Kolja Mićević za djelo „Lirska istorija muzike (od Pitagore do Baha)”, prenose agencije.\nOdluku je donio žiri u čijem sastavu su Nikola Vukolić, Miljenko Jergović, Mileta Aćimović Ivkov, Vladan Matijević i Mladen Vesković, saopšteno je iz Zadužbine “Petar Kočić”.\nPredsjednik Žirija Nikola Vukolić rekao je da pisac u djelu govori o poznatim i priznatim autorima, onim koji su još u svome vremenu predstavljali orijentir na stvaralačkom horizontu, ali i onim zaboravljenim, koje je otkrio i objelodanio svijetu.\nVukolić je naveo da je Mićević „Lirsku istoriju muzike (od Pitagore do Baha)” pisao oslanjajući se na provjerene podatke, kritičke ocjene, ali da je, kao čovjek srca, duha i kulture, sve sagledavao kroz prizmu vlastitog suđenja, estetskog vrednovanja i emotivnog uzbuđenja.\nNagrada „Kočićevo pero”, koju Zadužbina „Petar Kočić” dodjeljuje za visoka dostignuća u savremenoj književnosti i odanost ljepoti Kočićeve misli i riječi biće svečano uručena 29. marta u Rimskoj dvorani Biblioteke grada Beograda.\nSirijac predstavio knjigu u Banjaluci: Njegova sestra zapjevala i izmamila suze (Video)\nPreminuo književnik Zdravko Kecman


Miodrag Kostić, predsednik MK Group, rođen je 25. avgusta 1959. godine. Stekao je visoko obrazovanje na Ekonomskom fakultetu u Novom Sadu, gde je na smeru Informacione tehnologije diplomirao 1983. godine. Iste godine započeo je svoju karijeru u svetu privatnog preduzetništva koja uspešno traje više od tri decenije.\nMiodrag Kostić je zaslužan za uspešno poslovanje sistema koji obuhvata 75 povezanih kompanija sa više od 7.000 zaposlenih. Osnovne delatnosti holdinga su agrarni biznis, bankarstvo i finansijske usluge i turizam. Pored 70 opština u Srbiji, MK Group uspešno posluje i u Sloveniji, Hrvatskoj i Crnoj Gori.\nPosebno mesto u sastavu MK Group poslovnog sistema zauzima i najjača brokerska kuća u Srbiji M&V Investments, osnovana 1995. godine. M&V Investments spada u jednu od najstarijih društava koja se bave berzanskim poslovanjem na Beogradskoj berzi, gde već više godina zauzima vodeću poziciju. Odlikuje se pristupom koji je prilagođen potrebama klijenata te u okviru usluga nudi: analize i istraživanja, savetovanja i izvršenje, usredsređenost na detalje ne gubeći širu sliku. Na listi zadovoljnih klijenata nalaze se i strani i domaći institucionalni investitori - investicioni fondovi, banke, korporacije, MSP, kao i fizička lica.\nPoslovni izazov u koji su Miodrag Kostić i MK Group ušli pre 10 godina bila su ulaganja u turizam, gde je investirano blizu 200 miliona evra. Trenutno u većinskom i manjinskom vlasništvu holding poseduje 16 hotela sa više od 2.500 soba, sa ciljem da se smeštajni kapaciteti dupliraju u narednim godinama.\nU nameri da svoje znanje, iskustvo i sposobnosti primeni i na drugim poljima Miodrag Kostić je aktivan učesnik u radu upravnih odbora najvećih i najuspešnijih banaka u Srbiji, kao i najpoznatije brokerske kuće na ovim prostorima. Predsednik je Upravnog odbora AIK banke. U dva mandata je bio predsednik upravnog odbora poslovnog kluba „Privrednik", koji okuplja 40 najuspešnijih preduzetnika u našoj zemlji. On je takođe i član brojnih renomiranih domaćih i međunardnih poslovnih udruženja kao što je Američka privredna komora, Britansko-srpska privredna komora, Srpsko-italijanski poslovni svet, Srpska Asocijacija Menadžera, kao i ekonomski senat, gde zajedno sa ostalim članovima učestvuje u stvaranju bolje poslovne klime u Srbiji i regionu.\nMiodrag Kostić je dobitnik mnogobrojnih priznanja kao što su „Najbolji menadžer Jugoistočne Evrope 2011”, „Poslovni čovek godine”, „Najuspešniji čovek Vojvodine”, „Najuspešniji privrednik”, zatim i dobitnik nagrada „Zlatni dinar cara Dušana - kompanija decenije”, „Beogradski pobednik”, „Biznis partner godine”, što najbolje govori o njegovom radu i uspesima koje beleži. Kompanija na čijem je čelu je i u više navrata proglašavana najuspešnijom kompanijom u Srbiji i regionu.


Na konferenciji za novinare Milosavljević je rekao da je u trgovini poljoprivredno-prehrambenim proizvodima ostvaren spoljnotrgovinski suficit, koji iznosi 309 miliona dolara.\n“U Srbiji nema privredne grane koja može da duplira izvoz kao što je to uradio poljoprivredni sektor”, istakao je Milosavljević i izrazio zadovoljstvo ostvarenim izvozom i pored veoma sušne godine.\nMilosavljević je rekao da je ovogodišnji prinos pšenice iznosio 1.844.000 tona i da je manji za 1,4 odsto nego prošle godine, odnosno za 16 odsto manji nego u zadnjih deset godina.\nPrema Milosavljevićevim riječima, ukupna šteta od suše znaće se tek kada bude završena berba i ostalih poljoprivrednih kultura, ali prema sadašnjim podacima, šteta se procjenjuje na oko 30-tak milijardi dinara.\nMilosavljević je naveo da se očekuje da će prinos kukuruza biti manji za 27 odsto, šećerne repe za 4,5 odsto, suncokreta za 20 odsto, a soje za 23 odsto.\nU poređenju sa proteklih 10 godina prinos kukuruza biće manji za 21 odsto, suncokreta za 2,9 odsto, dok će soje biti više za 2,9 odsto, a šećerne repe za 30 odsto više.


Ministar Trivan i šef Delegacije EU u zajedničkoj akciji čišćenja | Ministarstvo zaštite životne sredine\nMinistar Trivan i šef Delegacije EU u zajedničkoj akciji čišćenja\nMinistar zaštite životne sredine Goran Trivan i šef Delegacije Evropske unije u Srbiji Sem Fabrici učestvovali su danas u akciji čišćenja Savskog keja, na Novom Beogradu, u okviru ekološke kampanje „Pogledaj oko sebe – Pokreni se!“ koju realizuju Ministarstvo za evropske integracije i Delegacija Evropske unije u Republici Srbiji sa Ministarstvom zaštite životne sredine. U ovoj akciji učestvovali su i ambasador Danske Andres Hougard, ambasador Finske Kimo Lahdevirta, ambasador Austrije Nikolaus Luteroti, predstavnici Delegacije EU, Direktorata Evropske komisije za susedsku politiku i pregovore o proširenju, Grčke, Švedske, Španije, Francuske i Nemačke, gradonačelnik Beograda Zoran Radojičić, predstavnici ministarstva kao i volonteri.\nZajedničkim snagama, očistili su deo Savskog keja, odnosno šetalište i priobalje reke Save iza blokova 45 i 70.\nMinistar Trivan je zahvalio svim inicijatorima i učesnicima ove kampanje a posebno Evropskoj uniji. „ Ne postoji partner koji nam je bliži kada je reč o životnoj sredini nego što je Evropska unija. Od koga ćete bolje učiti nego od komšije a EU nam je komšija. Zelena zastava podignuta na najviši jarbol zaštite životne sredine u svetu je zastava EU“, rekao je Trivan. On je ukazao da nam je EU puno pomogla da stavimo ekologiju na pravi kolosek. Podsetio je da su u tranziciji, koja u našoj zemlji traje skoro 30 godina porušeni i principi zaštite životne sredine koje smo imali i koji su bili valjani.Trivan je zahvalio na pomoći koju pruža EU i ukazao da je posebno dragocena podrška koju dobijamo kako bi prevazišli kašnjenje koje imamo u tehnološkim rešenjima u ovoj oblasti i kako bi izbegli greške drugih u dostizanju evropskih standarda.\n„Bez pomoći naših kolega iz EU ne bi bilo moguće da tako brzo i kvalitetno pripremimo nacrt za Poglalje 27 koji je praktično završen. Idemo evropskim stopama, neće biti deponija, već će se najveći deo otpada reciklirati a jedan deo pretvarati u energiju. Siguran sam da ćemo za kratko vreme uspeti da napravimo čitav sistem za sakupljanje i preradu otpada na principima cirkularne ekonomije, kroz 23 do 24 regionalna centra, rekao je ministar. On je ukazao da se preduzimaju konkretni i praktični koraci u najvažnijim oblastima i da su prioriteti postrojenja za preradu otpada i otpadnih voda, kao i kvalitet vazduha. „Praktično radimo na rešavanju i svih drugih važnih pitanja u zaštiti životne sredine,o čemu svedoči akcija pronalaženja nelegalno zakopanog i skladištenog opasnog otpada, koja je pokazala da se za zločin učinjen prema životnoj sredini odgovara pred zakonom i kažnjava zatvorom. Rešavaćemo čitav niz pitanja od zaštite prirode do minihidrocentrala“ rekao je ministar ukazujući da je u zaštiti životne sredine važna svest i obrazovanje kako bi sačuvali zdravo prirodno okruženje za buduće generacije.\n„Ako pogledamo oko sebe, razbacano đubre, reke i obale posle poplava, nemar, nebrigu to je slika i prilika svih nas. Kada to pitanje brige i odgovornosti za životnu sredinu ne bude samo pitanje za Ministarstvo zaštite životne sredine, već bude pitanje svih nas i svih ministarstava onda smo uspeli, zbog budućnosti naše dece“, rekao je ministar Trivan i pozvao sve lokalne samouprave da se uključe u ovu akciju i da pokažu da je Srbija zelenija nego što nam se danas čini.\nŠef Delegacije Evropske unije u Republici Srbiji Sem Fabrici rekao je da je saradnja Srbije i EU na polju zaštite životne sredine bila veoma dobra u prethodnom periodu i da EU je želi da pomogne Srbiji da sprovede standarde kakvi su u EU. Fabrici je posebno istakao da je važno uspostavljanje Zelenog fonda, usvajanje Zakona o klimatskim promenama i klimatske strategije. “U poslednjih deset godina, Srbija i EU zajedno su uložile preko 600 miliona evra u ovu oblast. Od toga, iz evropskih donacija je obezbeđeno preko 400 miliona, dok je ostatak ulaganje Srbije. To je važan znak da imamo jako partnerstvo”, kazao je ambasador Fabrici\nKampanja „Pogledaj oko sebe – Pokreni se!“ ima za cilj da, kroz ekološke projekte promoviše značaj zaštite životne sredine i ujedno podigne svest građana, zajednice i institucija naše zemlje o ekologiji i pokrene ih da se angažuju i postanu aktivni u zaštiti životnog okruženja u lokalnim zajednicama širom Srbije.\nrešenje Studija o proceni uticaja EU procena uticaja obaveštenja tretman otpada Trivan Drina Ministar reciklaža životna sredina otpad zahtevi klimatske promene studija


Naoto Kan - novi premijer Japana\nJapanski zakonodavci izabrali su ministra finansija Naoto Kana za novog premijera Japana, nakon što je Jukio Hatojama podneo ostavku na taj položaj.\nKan je dobio 313 glasova u donjem domu parlamenta koji kontroliše njegova Demokratska partija Japana. Njegov rival Sadakazu Tanigaki iz opozicione Liberalno-demokratske stranke osvojio je samo 116 glasova.\nNaoto Kan je rekao da će obnoviti japansku ekonomiju, najveću u Aziji, kao i da izazov predstavlja Severna Koreja. On je dodao da će izabrati članove svog kabineta u narednih nekoliko dana.\nBivši premijer Hatojama saopštio je u sredu da odlozi sa položaja jer nije uspeo da ispuni izborno obećanje da će ukloniti američku vojnu bazu sa japanskog ostrva Okinava. On je četvrti japanski premijer koji je podneo ostavku od 2007.\nNovi premijer se, pre glasanja u parlamentu, na kratko obratio poslanicima iz svoje stranke, nakon što su ga izabrali za novog predsednika Demokratske partije Japana.\nKan kaže da uz pomoć svih zakonodavaca iz DPJ-a želi da vodi odlučnu politiku obnove Japana uoči izbora za gornji dom parlamenta, koji se održavaju u julu. Ti izbori biće prvi veliki izazov za 63-godišnjeg lidera, jer mnogi analitičari predvidjaju da će Demokrate izgubiti kontrolu nad gornjim domom zbog nezadovoljstva birača.\nKan će takodje morati da unapredi diplomatski ugled Japana, a posebno odnose sa najbližim saveznikom Sjedinjenim Državama. On će se prvi put pojaviti na svetskoj sceni na važnom samitu svetskih lidera u Kanadi za četiri nedelje.


Pesma i igra za kraj Dana Evrope Početna\nPesma i igra za kraj Dana Evrope Hor "Beogradski glas" i više od 200 dece zatvorili su Dane Evrope. Tokom prethodnih 12 dana širom Srbije održane sportske i kuilturne manifestacije, debate, izložbe i filmski festival. "Hvala što ste bili deo proslave", rekao šef Delegacije EU u Srbiji Vensan Dežer.\nDeca i roditelji, hor "Beogradski glas", klovn "Evropko" i organizacija za zaštitu životinja "Plavi pas" zatvorili su 12 dana dugu seriju manifestacija posvećenu Danu Evrope, koji se i ove godine održao pod sloganom "Evropa otvoreno".\n"Hvala vam što ste bili deo proslave", rekao je šef Delegacije Evropske unije u Srbiji, ambasador Vensan Dežer, pre nego što su Aleksandra Kovač i hor "Beogradski glas" izveli himnu EU "Odu radosti" i okupljenoj deci i roditeljima otpevali još nekoliko pesama.\nDecu, ali i roditelje zabavljao je klovn Evropko, a nagrade su dobila deca koja su prošla kroz EU poligon.\nOvogodišnja manifestacija "Evropa otvoreno" trajala je 12 dana, tokom kojih je održana serija manifestacija u nekoliko gradova Srbije, uključujući Dečije olimpijske igre, vaterpolu turnir, a deca su se takmičila na poligonu EU u Beogradu i Sremskoj Mitrovici.\nOd 13. do 19. maja je održan i Festival savremenog evropskog filma, na kojem je prikazan niz premijarnijih filmova najnovije evropske produkcije koji su osvojili nagrade na najprestižnijim svetskim festivalima, od Kana pa do Venecije, uključujući Koriolan Ralfa Fajnsa i Krvoproliće Romana Polanskog.\nDelegacija Evropske unije bila je prisutna i na sajmu poljoprivrede u Novom Sadu, a ambasador Dežer je u beogradskom Domu omladine imao sadržajnu debatu sa učenicima desetak bepgradskih srednjih škola.\nEvropa otvoreno, zatvaranje Vrh strane


Možda kohabitacija i neće biti neuspešna – Nadlanu.com\nMožda kohabitacija i neće biti neuspešna\nObjavljeno 30. maja 2012. / 12:04:42\nBEOGRAD, 30. maja 2012. (Beta) – Ministar rada i socijalne politike Rasim Ljajić ocenio je da je neopravdano unapred zaključivati da će kohabitacija izmedju Tomislava Nikolića i Borisa Tadića biti neuspešna, iako su dosadašnja iskustva u takvim situacijama bila negativna.\nU intervjuu za Novi magazin, Ljajić je podsetio da su kohabitacije izmedju Zorana Djindjića i Vojislava Koštunice, kao i izmedju Koštunice i Tadića, bile obeležene žestokim političkim sukobima koji nisu dozvoljavali da reforme budu brže.\n„Neopravdano je unapred zaključivati da će i ova kohabitacija Nikolić-Tadić biti neuspešna, ali činjenica da najveća stranka u parlamentu ima i predsednika države primorava na suočavanje s realnošću i prilagodjavanje“, izjavio je Ljajić.\nPrema njegovoj oceni, eventualno prepuštanje celokupne vlasti Srpskoj naprednoj stranci bila bi dobra opcija za Srbiju, samo da nije izbornih rezultata u opštinama i gradovima.\nČarlsu Tejloru 50 godina zatvora\nSPEKTAKAL: Marija Šerifović održala koncert za pamćenje\nVladislava Milovanović pre 44 minuta 0\nNETRPELJIVOST U VAZDUHU: Koji horoskopski znak ne može…\nMarija Milošević pre 45 minuta 0\nDOVODI ATMOSFERU DO USIJANJA: Ovako je izgledala Maya…\nVladislava Milovanović pre 2 sati 0\nZIMSKE ČAROLIJE: Snežana Dakić uživa na Kopaoniku!\nOTAC RADE MANOJLOVIĆ U STRAHU: Hoće da nam naude, na…


Potvrdjena podrška Moskve\nRSE: Najnovija vest je da Savet bezbednosti UN neće ove nedelje do završetka Samita G8 staviti na dnevni red Rezoluciju o Kosovu. Posle razgovora u Moskvi, šta su Vaše procene, hoće li i kada biti glasanje o Rezoluciji?\nJeremić: Mislim da je jako dobra vest to što neće doći u ovom trenutku do glasanja zbog toga što ne postoji saglasje u SB i što je očigledno data još jedna šansa da se ipak pokuša doći do kompromisnog rešenja. Mi podržavamo traganje za kompromisnim rešenjem, to je zvaničan stav Beograda sadržan u pismu koje je Vlada Republike Srbije poslala generalnom sekretaru UN. To je stav za koji sam ja u Rusiji dobio punu podršku na sastanku sa Sergejom Lavrovim šefom ruske diplomatije. Dakle, mi se nadamo nastavku pregovora i nadamo se da će na kraju biti postignuto kompromisno rešenje oko koga će se usvojiti rezolucija SB. Ovaj trenutni tekst, to je aktuelni tekst Rezolucije, ne odgovara kompromisnom rešenju, on je za nas neprihvatljiv i zbog toga je dobro što ne dolazi do glasanja oko takvog jednog teksta."\nRSE: Izjava predsednika Putina Špiglu uoči Vaše posete Moskvi da je moguć kompromis i da sa Srbima treba pažljivo raditi, protumačena je u delu javnosti kao nagoveštaj popuštanja Moskve u odnosu na Zapad. Da li Vi imate takav utisak posle razgovora u Moskvi?\nJeremić: Moj utisak da Rusija čvrsto stoji na pozicijama na kojima je stajala i do sada, to je principijelna pozicija zasnovana na međunarodnom pravu, na poštovanju međunarodnih principa i Povelji UN. Nisam stekao utisak da do bilo kakvog pomirenja u ruskom stavu što se tiče opredeljenosti ka principijelnom rešavanju kosovskog problema možemo da očekujemo u skorijoj budućnosti."\nRSE: I na kraju, gospodine Jeremiću, da li Vam je Moskva dala signal dokle će ići u zatezanju sa Zapadom posebno sa Amerikom kada je o Kosovu reč?\nJeremić: Rusija je jasno stavila javno do znanja a to je i na zvaničnom sastanku sa mnom ponovljeno da za Moskvu neće biti prihvatljivo ni jedno rešenje koje ne bude bilo prihvatljivo i za Beograd. Beograd želi da se nađe kompromisno rešenje, odnosno rešenje koje će biti prihvatljivo za obe strane. Ja se nadam da će se, nakon nove runde pregovora, do takvog rešenja i doći, koje će podržati i Moskva i svi ostali članovi SB.\nRSE: Ako dobro razumem, Vi se potpuno zadovoljni vraćate iz Moskve?\nJeremić: Mogu da kažem da jesam, ne samo zbog podrške koje sam dobio za naše stavove o KiM već sam zadovoljan i zbog svih ostalih tema, odnosno svih ostalih stvari o kojima smo razgovarali, a tiču se naših bilateralnih odnosa, prevashodno u sferi ekonomske saradnje."


sreda, okt 16 2019\nGrad Sombor predstavljala su udruženja žena iz Stanišića i Bačkog Monoštora\n* Povodom 15. oktobra - Međunarodnog dana seoskih žena, u holu Pokrajinske vlade, Informativni centar za poslovnu sertifikaciju i standardizaciju - BSC, u okviru projekta „Jaka žena - snažno selo“, uz podršku Vlade APV, organizovao je prvi „Donatorski fruštuk“, čiji je cilj bio predstavljanje 15 udruženja žena sa sela i prikupljanje sredstava za nastavak njihovog rada\nŽenska solidarnst i sloga zajedništvo grade: Ljiljana Gusić ("Udahni život", Stanišić i Zdenka Mitić ("Podunav", Bački Monoštor)\nMeđu udruženjima koja su se našla u ovoj selekciji, bila su i dva sa teritorije Grada Sombora - Udruženje žena „Udahni život“ Stanišić i Udruženje građana za razvoj eko-ruralnog turizma „Podunav“ Bački Monoštor. Prepoznavši značaj aktivnosti i projekata koje realizuju ova udruženja, u sferi poljoprivrede, rodne ravnopravnosti, turizma, edukacije, ekologije, očuvanja kulturnog nasleđa i tradicionalnih zanata, oba su odabrana za učestvovanje u obukama i promociju. Tokom realizacije projekta „Jaka žena - snažno selo“, snimljene su video reportaže, realizovane edukacije na temu operativnog marketinga i strategije predstavljanja na tržištu, obuka i implementacija sistema upravljanja zdravstvenom bezbednošću prehrambenih proizvoda, a planirano je i kreiranje online platforme koja će biti u funkciji povećanja vidljivosti rada udruženja i savremenog načina prodaje proizvoda i usluga.\nCilj projekta je ekonomsko osnaživanje žena iz seoskih sredina, zahvalјujući čijoj neiscrpnoj energiji, entuzijazmu i kreativnosti, one opstaju i bore se za svoje mesto u lokalnoj zajednici i društvu.\nDonatorski fruštuk okupio je predstavnike republičke i pokrajinske vlade, predstavnike lokalnih samouprava, medija, turističkih organizacija, društveno odgovornih kompanija i privrednika.\nPrisutnima se obratila državna sekretarka u Ministarstvu trgovine, turizma i telekomunikacija Tatjana Matić, saopštila je na donatorskoj konferenciji za podršku projektu „Jaka žena - snažno selo“, u holu zgrade Pokrajinske vlade u Novom Sadu, da će to ministarstvo nastaviti da pruža institucionalnu, ali i finansijsku podršku programima za društveno i ekonomsko osnaživanje žena na selu.\nOsnaživanje žena u okviru programa Pokrajinske vlade ima cilj da budu sačuvani od zaborava tradicionalni vojvođanski poslovi i proizvodi, ali i da se mladima prenesu prave vrednosti. - Želja nam je - rekao je Predrag Vuletić - i da vama, vrednim ženama širom Vojvodine, pomognemo da se organizujete, pokažete svoje umeće i nađete način da prodajom svojih proizvoda pomognete svojim porodicama, kao što su žene oduvek činile.\nPrvom „Donatorskom fruštuku“ prisustvovala je i pokrajinska sekretarka za kulturu, javno informisanje i odnose s verskim zajednicama Dragana Milošević, koja je u izjavi za medije rekla: - Podrška ženama na selu, koje su danas prezentovale svoje aktivnosti u holu Pokrajinske vlade i pod sloganom "Jaka žena - snažno selo" jeste dovoljan razlog da se svi zajedno uključimo u njihovo osnaživanje.\nMarija Vujaković, direktorka BSC centra istakla je da je neizmerno važno unaprediti selo i uslove života u njemu, jer sela se gase i na očigled propadaju. Nositeljke promena i snage upravo su žene koje se u svojim sredinama trude da unaprede lokalnu zajednicu i stabilizuju porodicu, ali je žalosno da mnoge od njih nemaju za to ni osnovne tehničke uslove, dok je potreba za edukacijom stalna. Pozvala je se donatore da prepoznaju značaj podrške ovim udruženjima, za dobrobit čitavog društva.\nU ime udruženja koja su uključena u projekat, prisutnima se obratila Zdenka Mitić - sekretarka UG „Podunav“ Bački Monoštor, istaknuvši da sve žene koje su uključene u projekat „Jaka žena – snažno selo“ poseduju jedan važan, ako ne i najvažniji preduslov za unapređenje lokalne zajednice, a to je ogromna ljubav prema svom selu. Ovaj potencijal, pravilno usmeren, doneće brojne dobrobiti kako lokalnoj zajednici, tako i potencijalnim društveno odgovornim kompanijama i organizacijama koje se odluče da podrže rad ovde okupljenih udruženja.\nUdruženje žena Udahni život Stanišić,\nUdruženje građana za razvoj eko ruralnog turizma Podunav Bački Monoštor,


U Vojvodini - najveći vetropark u ovom delu Evrope\nGradnja najvećeg vetroparka u ovom delu Evrope\nNaime, nedavno je Gardijan objavio da će novi vetroparkovi na moru proizvoditi struju za milione britanskih domova po ugovorima sa "nultim subvencijama" u naredne četiri godine, nakon što su subvencije pale na minimum na aukciji koju je organizovala vlada.\nRezultati aukcije pokazali su da je proizvodna cena morskih vetroparkova pala za trećinu, na oko 40 funti (45 evra) po megavat-satu, što je niže od cene električne energije na otvorenom tržištu.\nTo znači da se domaćinstva neće suočavati sa dodatnim troškovima kojima bi se podržavali novi projekti, oni bi čak mogli doprineti daljem snižavanju računa za električnu energiju.\nPrilikom nedavnog svečanog puštanja u rad vetropark "Košava 1" kod Vršca kompanije MK fintel vind, ministar rudarstva i energetike Aleksandar Antić podsetio da je pre dve godine Srbija bila na začelju evropske liste u tom sektoru, a da je sada u prvih deset i lider u regionu po projektima koji su došli na mrežu.\nAntić je najavio da se u Srbiji neće povećavati količine energije dobijene iz vetra subvencionisane fidin tarifama, već će se raditi na novom sistemu koji će biti zasnovan na aukcijama, i izrazio uverenje da će nas to dovesti u situaciju da premija bude nula, i da će se energija iz vetra, kao i solarna, otkupljivati po tržišnim uslovima.\nPrilikom puštanja u rad vetroparka Košava 1, Ticijano Đovanoti, izvršni direktor kompanije Fintel energija i MK Fintel vind, i ministar Antić najavili su gradnju najvećeg vetroparka u ovom delu Evrope od 600 megavata kod Sombora.\nPrema rečima Đovanotija, biće potrebno 2,5-3 godine rada na neophodnoj dokumentaciji i dozvolama, pa da započne izgradnja ovog projekta.\nPoređenja radi, treba pomenuti da upravo otvoreni vetropark Košava 1 ima 20 vetrogeneratora i 69 megavata ukupne instalisane snage, a Fintel nastavlja rad drugom fazom (Košava 2) koja podrazumeva još 15 vetroturbina tako da će na kraju taj vetropark imati instalisani kapacitet od 177 megavata, dok ukupna investicija iznosi 118 miliona evra.\nNedelju dana pre Košave 1, u Kovačici je otvoren vetropark sa instalisanih 38 vetrogeneratora ukupne snage 104,5 megavata. To je investicija izraelske kompanije Enlajt koji će godišnje proizvoditi 300 gigavat-sati, što je gotovo jedan procenat ukupne proizvodnje u Srbiji.\nInvesticija je vredna 189 miliona evra, a pored električne energije za 68.000 domaćinstava biće 250.000 tona godišnje manje ugljen-dioksida u životnoj sredini, dok je za potrebe ovog postrojenja izgrađeno i rekonstruisano više od 40 kilometara puteva.\nap vojvodina ekologija Novi Sad sombor srbija vetropark


Austrijski kancelar Sebastijan Kurc pohvalio je sporazum o normalizaciji ekonomskih odnosa Beograda i Prištine potpisan nedavno u Vašingtonu. Kurc je, nakon sastanka s predsednicom Švajcarske Simonetom Somaruga, rekao da je sada na stranama da postuju i sprovode taj sporazum.\nAustrijski kancelar Sebastijan Kurc pohvalio je vašingtonski sporazum, dok je liderima Beograda i Prištine čestitao na spremnosti za saradnju koja prema njegovom mišljenju, može koristiti svim zemljama u region, prenosi Kosovo Online.\nAustrijski kancelar Sebastijan Kurc pohvalio je sporazum o normalizaciji ekonomskih odnosa Beograda i Prištine potpisan nedavno u Vašingtonu. Kurc je, nakon sastanka s predsednicom Švajcarske Simonetom Somaruga, rekao da je sada na stranama da poštuju i sprovode taj sporazum.


Nacionalni park Nera-kanjon reke Beu-vodopad Beušnica-vodopad Vajoaga-kanjon Nere\nO ovim predivnim predelima u Rumuniji na samo tridesetak km od granice,a 140km od Beograda ne vredi trošiti reči,već se to mora doživeti uživo.Ni slike ne mogu dočarati fantastične predele i boje ,zaista veličanstveni prizori..ali da krenemo redom..\nPolazak je sa ugla Sarajevske i Drinske u 6h, dodjite desetak min ranije da bi krenuli na vreme, zbog očekivanih zadržavanja na granici.\nPutujemo preko Pančeva,Kovina i Bele Crkve do graničnog prelaza Kaludjerovo.Očekivano vreme zadržavanja na granici je min 1 sat.Posle prelaska granice idemo oko tridesetak km do sela Potok odakle i kreće nasa pešačka tura.Idemo u početku kolskim putem pa prelazimo na staze preko livada i brdašca. Tu već počinju prizori koji vam oduzimaju dah.Polako stižemo do šume, ulazimo i stazom kroz šumu se lagano spuštamo do kanjona reke Beu.Idemo uzvodno sve vreme širokim putem do izvora reke i predivnog malenog jezerceta fantastične boje koju je nemoguće definisati..preliva se od tirkizne, zelene, plave... ma čudo jedno.. moja malenkost je operisana od boja i nemojte mi zameriti ako ovo nije dobar opis..tu su i kaskade Beušnice koja se uliva u Beu. Izvor je sa neverovatnom pitkom vodom.Pravićemo pauzu za slikanje,obrok i verujem da ce biti teško pokrenuti se dalje uzvodno. Na samo 1 km nalazi se fantastični vodopad Beušnica..čudo prirode...Posle slikanja i kada se strasti malo smire krećemo nazad istim putem niz kanjon reke Beu,stižemo do mesta gde smo ušli i produžavamo nizvodno do mesta gde se može kampovati,kupati,gde takodje postoji i pastrmski ribnjak.Ima i mala prodavnica i neki fast food,pa se može napraviti kraća pauza i okrepiti malo.Nastavljamo dalje i ubrzo nailazimo na vodopad Vajoaga. Kratko zadržavanje radi slikanja i uživanja u prizoru.Idemo i dalje nizvodno do ušća reke Beu u Neru. Tu je i zvanični ulaz u kanjon i Nacionalni park.Produžićemo dalje kanjonom Nere i uskom stazom uklesanom u liticu sa brojnim tunelima kroz koje ćete morati prolaziti pognuti.Interesantno za ove tunele je,kako kažu da su ih izdubili protivnici Čaušeskua da bi mogli da pobegnu i sakriju se od progonitelja.Ovde je staza prilično uska i usečena u stene tako da je potrebna je opreznost u kretanju,dok nam je Nera tridesetak m niže. Nastavljamo dalje i stižemo do prelepog visećeg mosta preko reke Nere.Most je prilično dugačak i biće zaista doživljaj preći ga.Bez obzira na njegovu čvrstinu ići ćemo najviše dvoje,troje preko mosta , lagano da ne bi proizveli velike oscilacije i prešli što bezbednije.Na oko petsto metara od mosta nalazi se selo Saska Romana koje je ujedno i naš cilj.Tu nas čeka prevoz, pa krećemo nazad ka granici i Beloj Crkvi. Planirano vreme završetka akcije je oko 19h-20h maksimalno.Ako ne bude dugog zadržavanja na granici svratićemo i u neki restoran da se okrepimo.Planirano vreme dolaska u Beograd je oko 23h.Akcija je ukupne duzine oko 21 km,i nije uopšte zahtevna kondiciono ni tehnički i može je proći svako.Visinska razlika je oko 400m.Ipak da napomenem da moramo biti disciplinovani što se vremena tiče jer ima dosta toga za videti,slikati,proći,a ima i dosta km,tako da nemamo previše lufta. Pauza nije predvidjena da bi što pre prešli granicu i startovali.\nCena akcije :1800 din, ako bude više od 40 prijavljenih, cena će biti umanjena za 200 din.\nTakodje je moguće da će trebati platiti i taksu za prolazak kroz nacionalni park u iznosu koji može biti od 1-3 eura.(nije uračunato u cenu akcije),ako nas presretnu rendžeri.\nSa sobom poneti obavezno pasoš,ličnu kartu,zdravstvenu knjižicu,planinarsku knjižicu. Uobičajena oprema za planinarenje,gojzerice,ranac,zalihe vode i hrane,kamašne,štapovi,odeća prilagodjena vremenskim prilikama,kabanica,čeona lampa.\nZbog specifičnosti akcije prijave najkasnije do 7.5.2019.Prilikom prijave obavezno dostaviti broj pasoša.U slučaju otkazivanja potrebno je naći zamenu,u suprotnom novac neće biti vraćen.\nPrijave svim vidovima komunikacije I na sastancima kluba četvrtkom od 18-20h, kafić Tropical Heat na Adi Ciganliji ,Savska strana,1,7km od rampe uz uplatu akontacije u kešu ili na račun radi sigurne rezervacije.\nPlaninski vodič: Gojko Simeunović tel:060 385 42 38 gojko.simeunovic@gmail.com Nela Šener: 064 20 41 444\n© 2017 Uživaoci Prirode Iskra


Hapsili nas misleći da vozimo ruske specijalce! - Smedia\nHapsili nas misleći da vozimo ruske specijalce!\n11.08.2017 | 17:14\nRuski državljani po izlasku iz kosovskog zatvora\nAMERIČKI pripadnici Kfora koji su nas sačekali na putu ispred kuće, kako smo saznali, imali su lažnu dojavu da su sa nama ruski specijalci koji, navodno, obučavaju Srbe na severu Kosmeta, pa su to nekako povezali s našim gostima, dvojicom biznismena iz Rusije. Vraćali smo se sa svadbe u Medveđi, a završili u zatvoru...\nOvim rečima Srbi koje je kosovska policija u utorak oko podneva uhapsila u podujevskom selu Medregovac, sa još šestoro ruskih državljana, objašnjavaju, za "Novosti", razlog svog zadržavanja u prostorijama kosovske policije.\nSvih jedanaestoro privedenih pušteno je u sredu uveče iz pritvora u Lužanu kod Podujeva i u...


Bugarska finansira uređenje nekadašnjeg vojnog jezera u Pametno jezero\nBorisu možemo pomoći slanjem SMS donacije – 49 na 14543. Takođe, uplatama na žiro račun …\nPljevaljske Novine Društvo 69 Pregledi\nIz opštine Pljevlja su najavili što skoriji početak realizacije ekološki – inovativnog projekta “Pametno jezero” za rekreaciju i razonodu u Pljevljima. O projektu pod nazivom „Pametno jezero – unapređenje ostrva kao energetski, ekološki i naučno održive oblasti“, kojim se planira kompletna rekonstrukcija vještačkog jezereta u krugu nekadašnje vojne kasarne, izgrađeno za vrijeme Austrougarske vlasti, predsjednik opštine Pljevlja Rajko Kovačević razgovarao je , 4.marta u Podgorici, sa ambasadorkom Republike Bugarske u Crnoj Gori, Nj.E. Meglenom Plugtčievom, jer je prošle godine u decembru opština Pljevlja sa Ministarstvom vanjskih poslova Republike Bugarske potpisala ugovor o dodjeli bespovratnih sredstava za realizaciju tog projekta .\nUređeni prostor vještačkog jezerceta zamišljen je kao multifunkcionalni prostor, koji će biti finansiran bespovratnim sredstvima bugarske zvanične razvojne pomoći Crnoj Gori u iznosu od 35.430 evra.\n“Uključuje stvaranje informativnog centra u samom jezeru kroz ugradnju solarnih panela, baterija i uređaja za prečišćavanje vode, kao i elektronskog ekrana za obavještavanje o pokazateljima čistoće vode i vazduha. Osnovni cilj projekta je održivo upravljanje prirodnim resursima, zaštita i očuvanje prirodne sredine i održivo upravljanje vodama i otpadom kroz uvođenje inovativnih čistih tehnologija”, navodi se u saopštenju iz kabineta predsjednika opštine Pljevlja.


Košarkaši Pirota pobedom nad Proleterom ostvarili plasman u plej-of | Pirot vesti\nPočetna/Sport/Košarkaši Pirota pobedom nad Proleterom ostvarili plasman u plej-of\nKošarkašice "Gimnazijalac-Tigar" poražene od ekipe Sloge\nPirot je u subotu 22. januara 2022. u poslednjem, 14. kolu prvog dela 2.MLS, ubedljivom pobedom nad Proleterom u Zrenjaninu ostvario plasman u Play-off grupu doigravanja nakon kojeg će se dve prvoplasirane ekipe naredne sezone takmičiti u KLS, saopštio je KK Pirot. Košarkašice Pirota takođe su igrale ovog vikenda ali su od ekipe Sloge 50:58. Najefikasnija među pirotskim košarkašicama bila je Jana Dinić sa 20 koševa, Vera Đorđević postigla je 13 poena, Bratislava Ignjatović 10.\nEkipa Pirota je zbog zdravstvenih problema u ekipi i povrede Strahinje Stankovića na poslednjem treningu, na put u Zrenjanin krenula sa samo osam igrača, čak i bez trenera Zorana Milovanovića, tako da je ekipu na utakmici vodio pomoćni trener Dušan Lilić. Ipak, to je na neki način mobilisalo ekipu da se volšebno izdigne iznad situacije, pokaže od kakvog je materijala sazdana i zaigra utakmicu u Zrenjaninu motivisano i na pobedu. Sa takvim pristupom je ekipa Pirota počela utakmicu, napravila seriju 10:0, potom odolela naletu domaće ekipe koja je nakratko uhvatila priključak, da bi potom u nastavku nametnula svoj ritam igre, preuzela kontrolu utakmice na kojoj je dominantnom igrom (u 15-om minutu je bilo 20 razlike, u 30-om 30) već do poluvremena rešila pitanje pobednika. U poslednje dve četvrtine je visoka razlika samo održavana u situaciji kada je pobednik očigledno već bio poznat.\nPirot je, na ovoj utakmici predvođen trenerom Dušanom Lilićem (debitatntsko smostalno vođenje seniorske ekipe) pokazao da zna šta hoće i da ima sa kime i čime te namere da ostvari čak i sa ovako skraćenim rosterom. Ovoga puta je pirotska ekipa svoje planove i namere sprovela u delo pre svega zahvaljujući nestvarnom šuterskom izdanju kapitena Dušana Filipovića, koji je rivalu sasuo 10 trojki iz 13 pokušaja (nije mu prvi put u karijeri) a utakmicu završio sa 32 poena i indeksom uspešnosti od 38 vrednosnih poena čime je poneo MVP titulu 14-og kola cele lige. Naravno, do ubedljive igre i pobede došlo se zahvaljujući svim igračima u ekipi, bukvalno svima od reda jer su odigrali baš dobru utakmicu, počev od pleja Nikole Đonlića, preko lepršavog izdanja Vladimira Vranića, “dabl-dabl” učinka Nikole Gašića, sigurnog Miloša Vukićevića, dobrih minijatura Pavla Stepanovića i Lazara Dimovskog pa sve do dobrog seniorskog izdanja kadeta Pavla Pančića, navodi se na sajtu KK Pirota.\nPogledajte kako izgleda KALENDAR PLEJ-OFA\nKošarkaši Pirota ostvarili važnu pobedu protiv Beovuka\nNOVI KLUPSKI REKORD: Košarkaši Pirota u Kruševcu ostvarili…\nistaknuto kkpirot košarkašice gimnazijalac tigar


Najveći požar u Španiji ikada, izazvao ga kokošiji izmet | MONDOBA\nNajveci pozar u Spaniji ikada izazvao ga kokosiji izmet\nNajveći požar u Španiji ikada, izazvao ga kokošiji izmet 0 Podijeli Podijeli na facebook Podijeli na twitter Podijeli na viber Pošalji na mail\nAutori mondo.rs Tanjug 29.06.2019. / 11:54\nVeliki šumski požar na severoistoku Španije stavljen je pod kontrolu posle tri dana. Neverovatna činjenica - izazvao ga je kokošiji izmet.\nŠpanske vlasti obuzdale su danas šumski požar u Kataloniji, najveći koji je izbio u tom regionu u poslednjih 20 godina.\nZvaničnici, međutim, upozoravaju da bi vetar i prognozirane visoke temperature od 40 stepeni mogle ponovo da dovedu do razbuktavanja vatre, prenosi AP.\nViše od 600 vatrogasaca i šest aviona borilo se protiv požara u Kataloniji, s obzirom da se očekuje da će Španiju pogoditi vrhunac vrućine, sa očekivanim temperaturama koje prelaze 40 stepenai Celzijusa, preneo je AP.\nTPANIKA KOD ATINE: Gori kod fabrike oružja i kampa\nZvaničnici kažu da su niže temperature preko noći omogućile spasiocima da uspore napredovanje požara, za koji vlasti kažu da je najgori požar u ovom regionu tokom proteklih 20 godina jer je 20.000 hektara brdovitog terena u opasnosti.\nIstražitelji veruju da je požar započeo spontanim izgaranjem gomile kokošjeg izmeta na stočnoj farmi.\nGlavni inspektor Žosep Antoni Mur izjavio je juče na konferenciji za novinare da je gomila kokošjeg izmeta postajala sve toplija dok je fermentisala, a onda je plamen zahvatio okolnu vegetaciju, izveštava privatna novinska agencija Evropa Preš.\nMikel Buč, regionalni ministar unutrašnjih poslova, zatražio je od građana da budu izuzetno oprezni u šumskim područjima.\nOn je rekao da su vatrogasne službe u putpunosti angažovane i da ne mogu da dozvole da se pojavi još jedan požar\nŠpanija Požari požar


“Kolekcija imanja i nemanja” u Vranju i Bujanovcu - JuGmedia\nU okviru projekta “ Interkulturni dijalog za EU” koji sprovode Grupa 484 i Fondacija “Jelena Šantić” , a koji finansira Delegacija Evropske unije u Srbiji, u Vranju će u subotu 7. maja, u 12 časova, na gradskom šetalištu, a 8. u Bujanovcu, biti održana promocija kolekcija i priča, u formi ulične akcije – performansa pod nazivom “Neobični kolekcionari: Kolekcija imanja i nemanja”.\nSrednjoškolci Vranja i Bujanovca bavili su se istraživanjem lokalnog kulturno nasleđa kroz potragu za raznim kolekcijama koje sakupljaju i čuvaju zanimljivi ljudi iz njihovog komšiluka. Njihovi saradnici bili su kolekcionari ploča, markica, značaka, razglednica, ali i oni koji sakupljaju stripove,nalepnice, figurice, limenke, novčanice. Još neobičniji su bili oni koji su za sebe rekli da ne poseduju niti jednu kolekciju, a ispostavilo se da ih imaju i da im se ne zna broj.\nTako su muzičari, među kojima je i vlasnik osam truba, kao i vlasnica pocepanih daira, ujedno i sakupljači pesama, melodija, devojačkih večeri i svadbi, a krojačica dimija je kolekcionarka bar hiljadu lubavnih priča, svadbi, pokreta, igara. Otkriveni su i kovači – kolekcionari zvuka, ritma i sreće, a i sakupljači sirovina- ujedno i kolekcionari čistih ulica, parkova i dvorišta.Neke kolekcije je moguće posedovati i pogledati, a neke su u mislima i iskustvima kolekcionara. Otuda i naziv “Kolekcija imanja i nemanja“.\nkolekcija imanja i nemanja


Ljajić: Teško da će haški optuženici kaznu služiti u Srbiji – Južnobanatske Vesti\nPredsednik Nacionalnog saveta za saradnju sa Haškim tribunalom Rasim Ljajić rekao je da ne vidi mogućnost realizacije inicijative da se haškim osuđenicima državljanima Srbije omogući služenje kazne u zatvorima u Srbiji.\n„Ne vidim da sada postoji neko drugačije raspoloženje nego do sada. U međunarodnoj zajednici u Tribunalu ne vidim da se to raspoloženje promenilo“, rekao je Ljajić za Radio Slobodna Evropa (RSE).\nMinistar spoljnih slova Srbije Ivica Dačić rekao je da je od generalnog sekretara Ujedinjenih nacija Antonia Gutereša zatražio da zatvorenici koji su osuđeni pred Haškim tribunalom, a srpski su državljani, služe kaznu u Srbiji. Dačić je u pisanoj izjavi naveo da je to zatraženo zbog nehumanih uslova koje oni imaju u državama u kojima služe zatvorske kazne.\nLjajić je za RSE podsetio da je Srbija ovakvom inicijativom prvi put izašla pre desetak godina. Dodao je i da „nikada zvanično Srbija nije dobila neki konkretan odgovor“.\n„Dobijali smo samo različita objašnjenja o tome zbog čega taj zahtev teško da može da bude prihvaćen“, rekao je on.\nNaveo je i da „postoji preporuka generalnog sekretara UN po kojoj je jasno da osuđenici ne mogu da izdržavaju kaznu na prostoru bivše Jugoslavije“ dodavši da je to „formalni razlog“.\n„Drugo objašnjenje koje smo često dobijali odnosilo se na to da Srbija u jednom periodu nije izručila sve optuženike, pre svega su tada na slobodi bili Radovan Karadžić, Ratko Mladić i Goran Hadžić“, rekao je on\nDodao je da kada su izručeni svi optuženici, usledilo je novo objašnjenje koje, kako je rekao, opet nije bilo zvanično, ali su ga svi u Tribunalu ponavljali.\nPrema njegovim rečima, oni sumnjaju da bi u Srbiji osuđenici imali povlašćeni tretman, „s obzirom na raspoloženje u javnosti da se većina njih tretiraju kao heroji“. Istakao je i da su to ta tri razloga koja su sprečavala da se ta inicijativa uopšte pomeri sa mrtve tačke.\n„Uz ove razloge, treba dodati da Srbija ima još jednu neispunjenu obavezu prema Tribunalu, a to je izručenje radikala okrivljenih za nepoštovanje suda“, podsetio je Ljajić.\nPrema njegovim rečima, haški osuđenici ne bi imali bolji tretman u Srbiji.\n„Njihov boravak u srpskim zatvorima podrazumeva strogi nadzor nad njima dok izdržavaju kaznu. Dakle, apsolutnu kontrolu uz mogućnosti da svakog trenutka Tribunal donese i drugačiju odluku“, kazao je Ljajić.\nU Finskoj dve osobe stradale u napadu nožem (VIDEO)


Usvojen budžet za narednu godinu od oko osam miliona KM | Palelive.com\nPočetna Regija Višegrad Usvojen budžet za narednu godinu od oko osam miliona KM\nUsvojen budžet za narednu godinu od oko osam miliona KM\nVIŠEGRAD – Skupština opštine Višegrad usvojila je danas budžet za 2018. godinu od 8.194.750 KM.\nNačelnik opštine Višegrad Mladen Đurević rekao je da je budžet za narednu godinu razvojni, te da se pažnja usmjerila na kapitalne investicije, a tokom planiranja mislilo se na sve starosne dobi u gradu, od najmlađih do najstarijih, te na podsticaj poljoprivredi.\n„Višegrad će od proljeća postati veliko gradilište, uz pomoć Vlade Republike Srpske. Planiramo da rekonstruišemo glavnu ulicu, uradimo vodovod u Prelovu, dječije igralište, svadbeni salon“, naveo je Đurević.\nOn je istakao dobru saradnju opštine i Hidroelektrane „Višegrad“.\n„Hidroelektrana ima dobru namjeru da pomogne opštini kroz različite projekte, a zajedno ćemo raditi na poboljšalju standarda svih građana i poboljšanju izgleda našeg grada“, rekao je Đurević.\nOn je podsjetio da je budžetom za natalitetnu politiku predviđeno 110.000 KM u idućoj godini, a da se velika sredstva izdvajaju i za stipendije.\nĐurević je kao najveći uspjeh u ovoj godini istakao to što je održana stabilnost budžeta, što se opštinska uprava preselila u Andrićgrad, te što je završena dionica puta prema Višegradskoj banji i urađena vodovodna mreža.\nOn je dodao da je Višegrad predstavljen u regionu u najboljem mogućem svjetlu, da su u Višegrad počeli da dolaze ljudi, a ne da odlaze i da su otvorene četiri firme koje zapošljavaju ljude u našoj opštini.\nNačelnik Odjeljenja za finansije NJegoš Tanasković rekao je da će budžet uspjeti da zadrži dostignuti nivo prava i usluga i da ima razvojnu dimenziju, gdje će se nastaviti sa poboljšanjem infrastrukture.\n„Osim izdvajanja za sport, mi veliki značaj dajemo mladim ljudima kroz izdvajanja za škole, stipendije. Najveće opterećenje budžeta su materijalni troškovi i zadovoljenje potreba socijalnih kategorija koji imaju kontinuitet i blagi trend rasta“, istakao je Tanasković.\nOn je dodao da se boračkim i socijalnim kategorijama mora posvetiti pažnja, te da im se omogući da radom obezbijede svoju egzistenciju.\nPrethodni članak„Alumina“ i „Banovići“ potpisali ugovor vrijedan 29 miliona KM\nNaredni članakVišegrad prvi u Srpskoj nazvao Ulicu „9. januar“


"Vrednosti za koje se borio Slavko Ćuruvija, kao što su sloboda govora i pravo urednika da sami uredjuju svoje novine u skladu sa standardima profesije, ali i po zakonu, još nisu dostignute", navodi se u saopštenju.\nOni ukazuju da je neophodno oslobađanje medija od stega vlasti, koje direktno ili indirektno nastavljaju da vrše uticaj na uređivačku politiku medijskih kuća.\nPomak u odnosu na prošlu godinu\nIstovremeno, Komisije za istraživanje ubistava novinara saopštila je da su prošle godine, prilikom obeležavanja ubistva Ćuruvije, izrečene nade da će naredne godine biti nekih pomaka u identifikaciji ubica i naručilaca.\n"Ove godine, možemo da kažemo da su istražne radnje intenzivirane do nivoa koji se može definisati kao privođenje kraju prikupljanja dokaza i iskaza neophodnih za podizanje optužnice. Zakonski rok za podizanje optužnice je šest meseci i verujemo da taj rok neće biti iskorišćen već da će optužnice, nadamo se, biti podignute pre roka", stoji su saopštenju Komisije.\nTakože se kaže da su ranije, nadležni državni organi su, radeći na ovom slučaju, prikupili niz podataka, saznanja i dokaza, i uvek im je nedostajalo malo da se ovaj slučaj reši, a upravo to "malo" je donela Komisija koja je objedinila snage i stvorila atmosferu u kojoj je proaktivnim pristupom to malo nadomešteno i mi sada po prvi put imamo zvanično osumnjičene za ovaj zločin, koji su u pritvoru. Na ovaj način je svim zločincima poslata poruka da nema zaštite od krivičnog gonjenja, a za najteže zločine ni zaborava koji donosi protok vremena, stoji u saopštenju Komisje\nKimisija podseća i da je za jednim optuženim raspisana međunarodna poternica, a policijski organi i institucije pravosuđa nastoje da identifikuju zemlju u kojoj se nalaze da bi preduzele sve radnje koje bi omogućile privođenje pravdi. U ovom slučaju, Komisija navodi da nastoji da senzibilira institucije i međunarodnu javnost da to bude prioritetni zadatak svih, jer nekažnjivost ubica novinara je globalni problem, a UN su pre dve godine pokrenule globalnu inicijativu protiv nekažnjivosti zločina nad novinarima.\n"Slučaj ubistva Slavka Ćuruvije tretira se kao simboličan, kako bi se opisalo vreme terora protiv medija i novinara devedesetih. U isto vreme, on je postao i simbol koji opisuje nečinjenje ili nedovoljno činjenje da se slučaj-simbol reši. A danas nastojimo da istrage specijalnog tužilaštva i rad Komisije takođe postanu simbol kako je posle 15 godina ipak moguće osumnjičene počinioce i nalogodavce privesti procesu koji definiše pravni poredak zemlje, kako bi kroz fer suđenje bilo utvrđeno ko je ubio Slavka Ćuruviju, po čijem nalogu, sa kojim motivom. A Komisija za istraživanje ubistava novinara baviće se i time ko je sve i na koji način opstruirao rad istražnih organa svih ovih godina, ko nije činio ono što je morao da uradi i zbog čega", navodi se još u saopštenju.\nČlanovi Komisije posebno pozdravljaju i podržavaju rad Fondacije Slavko Ćuruvija, koja će takođe pomoći da se ciljevi na kojima radimo realizuju, a ideja nekažnjivosti nasilja nad novinarima nametne kao jedna od ključnih kada je reč o slobodi novinara i medija.\nKomisija nastavlja da radi na ovom slučaju, s tim što je glavni deo posla u rukama Tužilaštva za organizovani kriminal koje privodi kraju rad na saslušavanju mogućih počinilaca i svedoka, prikupljajući sav dokazni materijal. Nastavićemo da se bavimo i ambijentom u okviru kojeg je bila kreirana klima da se izvrši streljanje Slavka Ćuruvije, koje je i od vrha države definisano kao ubistvo od strane vlasti, zaključuje se u saopštenju.\nIzvor: B92, petak 11. april 2014.


Aplikacije za razmenu poruka preuzimaju deo tržišta društvenih mreža - Biznis.rs\n2.2.2021 13:48 Autor: Zoran Pavić 0\nIako je primetan trend premeštanja korisničkih razgovora i onlajn aktivnosti sa društvenih mreža na aplikacije za razmenu poruka na delu već neko vreme, u...\nIako je primetan trend premeštanja korisničkih razgovora i onlajn aktivnosti sa društvenih mreža na aplikacije za razmenu poruka na delu već neko vreme, u prošloj godini je zabeležen veliki skok u ovom smislu – što je praćeno uvođenjem brojnih novih usluga i funkcija od strane „messenger“ aplikacija kako bi se odgovorilo na rastuće potrebe kompanija, brendova i njihovih klijenata i potrošača unutar digitalnog tržišta, navodi se u istraživanju kompanije Rakuten Viber.\nKako se navodi, nastojanje za uspostavljanjem što učestalije direktne, rezultatski-orijentisane komunikacije je dovelo do značajnog povećanja razmenjenih transakcionih poruka od strane brendova – i skoro neznatno manje povećanje u broju promotivnih poruka. Globalna statistika za poslovne poruke (Business Messages) koje su prosleđene putem Vibera prikazuje ukupno povećanje od +21 odsto svih vrsta poruka u odnosu na 2019, a posebno porast broja poslatih transakcionih poruka – za +37 odsto. Znatno je veći broj brendova koji su se odlučili za uspostavljanje razgovora sa svojim kupcima i klijentima (u formi dvosmerne komunikacije – umesto putem običnih jednosmernih poruka) čime su usvojili važnost uspostavljanja svrsishodne komunikacije između dve strane.\nSveukupni broj registrovanih poslovnih profila na Viberu se uvećao sa značajnih +58 odsto, što svedoči o umnožavanju brendova koji su na ovaj način otvorili novi kanal komunikacije sa korisnicima spomenute aplikacije za razmenu poruka.\nU Srbiji se za +14 odsto povećao sveukupni broj prosleđenih poslovnih poruka (Business Messages), uz značajan zabeleženi rast broja transakcionih poruka poslatih od strane kompanija (+54 odsto). Učestalost slanja promotivnih poruka je povećana za +10 odsto, a broj poslovnih naloga za +18 odsto.\nPoređenja radi, u Crnoj Gori se broj transakcionih poruka prosleđenih putem Viberove platforme i poslovnih naloga povećao za +35 odsto, odnosno +13 procenata, dok je statistika rasta ove vrste komunikacije za Bosnu i Hercegovinu još impozantnija. Sveukupni broj prosleđenih poslovnih poruka (Business Messages) na tom tržištu povećan je za + 80 odsto, dok su transakcione poruke zabeležile veliki rast od čak +115 procenata. Povećanje promotivnih poruka u BIH je takođe bilo najveće u odnosu na ostale zemlje regiona, čak +78 odsto, dok je sveukupni obim poslovne komunikacije sprovedene putem Viberove platforme takođe nadmašio regionalni prosek, sa + 28 procenata.\nU domenu reklamnih usluga, najčešće tematske vertikale na Viberu za programatičke i direktne klijente bile su maloprodaja/e-trgovina, tehnologija, telekomi, finansijske usluge, zabava, roba opšte potrošnje (FMCG) i auto-moto – dok su tri vodeća mesta pripala mobilnom gejmingu (povećanje za +122 odsto), dostavi hrane (+174 odsto) i društvenim mrežama (+244 odsto). Direktni globalni reklamni klijenti (tj. oni koji se nisu oglašavali preko programatičkih aranžmana) povećali su svoje aktivnosti na ovoj aplikaciji za +115 odsto, sa sličnom statistikom i za Srbiju, uz evidentirani rast od +92 odsto od 2019. do 2020. Istovremeno, industrije koje su zabeležile najveći pad u reklamnim aktivnostima bile su turizam i putovanja, auto-moto i roba široke potrošnje (FMCG).\nNajsloženija i strukturno najzahtevnija rešenja za marketinšku komunikaciju – čet botovi – zabeležili su veoma obećavajući porast od +48 odsto u upotrebi od strane kompanija i brendova na globalnom nivou, stvarajući uslove za još širu interakciju između njih i njihovih klijenata putem ovog višefunkcionalnog, ekonomičnog i efikasnog automatizovanog kanala za dvosmernu komunikaciju na Viberu.\nU svakom slučaju, 2020. je bila godina u kojoj su brendovi istraživali nove načine da pristupe i uspostave komunikaciju sa opštom i ciljnom javnošću – u čemu su se aplikacije za razmenu poslovnih poruka našle među najboljim rešenjima. Korišćenje ovih formiranih uslužnih platformi pomoglo je mnogima ne samo da umanje troškove prelaska na onlajn modele poslovanja, već i i da izgrade bliskije odnose sa svojim potrošačima.\nAktuelni trend povećanog interesovanja brendova i kompanija za komunikaciju putem „messenger“ aplikacija će rasti sinhrono sa povećanjem opšteg korišćenja ovih aplikacija – sa projektovanim brojem korisnika od tri milijarde do 2027. godine, navodi se u istraživanju.\nAPLIKACIJA DRUŠTVENE MREŽE ISTRAŽIVANJE


Dan: 13. oktobra 2016. - Grad Niš\nPredsednik Vlade Republike Srbije Aleksandar Vučić najavio je u Nišu povećanje penzija i plata u javnom sektoru do kraja godine, istakavši da će najsiromašniji deo stanovništva moći da računa na bolji životni standard.\nOn je najavio da će u Nišu uskoro biti otvoreno 5.000 novih radnih mesta, što je, kako je ocenio, izvanredna vest za taj grad, pri čemu će već za dva dana biti potpisan ugovor sa kompanijom “Leoni”, koja će zaposliti 2.200 ljudi.\nNišu predstoji veliki preporod jer će dobiti i najmoderniji klinički centar u ovom delu Evrope, a biće ulagano i u banje u tom delu Srbije. Taj grad postaje raskrsnica svih puteva, rekao je premijer.\nPrema njegovim rečima, ova vlada namerava da izgradi autoput do makedonske granice, dok će sledeće godine biti pokrenuta i izgradnja autoputa Niš–Priština.\nDolaskom u Niš pokazujemo da Srbija nije samo Beograd, rekao je premijer i najavio da će za dva dana Niš posetiti 28 ambasadora zemalja Evropske unije, jer Vlada Srbije želi da im predstavi taj grad.\nTakođe, on je dodao da će se potruditi da primi što više građana Niša koji su se prijavili za razgovor sa njim tokom sedmodnevnog zasedanja Vlade Srbije u tom gradu, ističući da je prijavljeno više od 1.200 građana.


Nezaposlenost razdražuje i - slonove - Penzin\nPočetna Magazin Godine Nezaposlenost razdražuje i – slonove\n“Propadanje šuma i zakonska zabrana izvoza sirovog drveta donesena pre tri godine, opteretili su Mjanmar krizom nezaposlenosti slonova. Stotine slonova nemaju šta da rade i mnogi to teško podnose.\nVodeći mjanmarski stručnjak za slonove Kine U Mar procenjuje da je bez posla oko dve petine slonova, njih ukupno oko dve i po hiljade, koji uglavnom žive u džunglama istočnog Mjanmara.\nVojna vlast pridržavala se strogih pravila rada slonova donesenih još u britansko kolonijalno doba: osmočasovno radno vreme, pet radnih dana sedmično, penzija sa pedeset pet godina, obavezno porodiljsko odsustvo, letnji godišnji odmor i dobra zdravstvena nega. Još postoje državne porodiljske ustanove za slonice i logori za penzionisane slonove.\nNo, zora demokratije preokrenula je sudbinu ovdašnjih slonova. Mjanmarska privreda ubrzano raste, a građani posle dugogodišnje diktature stiču nove slobode.\nPošto će broj nezaposlenih slonova verovatno rasti zbog propadanja šuma i sve manje seče,vlasnici slonova redovno puštaju svoje životinje u džunglu da traže hranu i često moraju da plaćaju odštetu seljanima čije useve slonovi pojedu.\n“Mnogo lakše se ljute”, priča šezdesetčetvorogodišnji U Čit Sejn čijih osam slonova sada radi samo nekoliko dana mesečno. “Nemaju posla, pa se goje, a mužjaci bi samo hteli da se pare.”\nIzvor: Njujork Tajms, Nedeljnik, Dnevnik jednog direktora


Klinton: Iran uzalud nastoji da se domogne atomskog oružja\nKlinton je danas na televiziji En-Bi-Si (NBC) rekla da je Iran do sada morao da shvati da SAD nikada neće dozvoliti toj zemlji da razvije nuklearno naoružanje, navodi Beta. "Vaše težnje su uzaludne", rekla je američka državna sekretarka. Ona je rekla da je Vašington spreman da razgovara s Teheranom o iranskom nuklearnom programu. "Mi želimo da pošaljemo poruku ko god donosio takve odluke, da ako hoćete nuklearno oružje u svrhe zastrašivanja, projektovanja vaše moći, mi nećemo dozvoliti da se to dogodi", rekla je Klinton.\nAgencija AP navodi da postoji zabrinutost da bi Izrael, koji se smatra prvom metom iranskog oružja, mogao prvi napasti kako bi uništio iranska nuklearna postrojenje, pre nego što režim u Teheranu bude u stanju da napravi nuklearnu bombu. Klinton je rekla da se Vašington nada da Izrael razume da su američki pokušaji da razgovara s Iranom bolji pristup.


POLITEIA INSTITUT - Trening „Socijalna i ekonomska prava u javnim politikama“ - POLITEIA (DEV)\nPOLITEIA INSTITUT – Trening „Socijalna i ekonomska prava u javnim politikama“\nFondacija Centar za demokratiju organizovala je, u okviru Politeia Instituta i projekta „Povezujemo tačke“ („Connecting the Dots“), edukaciju na temu „Socijalna i ekonomska prava u javnim politikama“.\nPoliteia trening održan je u modernom izdanju, putem onlajn platforme, uz učešće 36 polaznika i polaznica iz lokalnih sredina, predstavnika organizacija civilnog društva, lokalnih samouprava, preduzeća…\nTokom online škole, učesnici/ce su stekli nova znanja o uključivanju socijalno-ekonomskih prava u kreiranje javnih politika. Program obuke, između ostalog, obuhvatio je pitanja kao što su: ljudska prava i javne politike, ključni akteri u zaštiti socijalno-ekonomskih prava, socijalni dijalog na lokalnom nivou, socijalni aspekti lokalnih planova zapošljavanja i lokalnih planova za rodnu ravnopravnost i socijalno-ekonomski razvoj u svetlu evropskih integracija i Agende 2030 Ujedinjenih nacija.\nPozdravljajući polaznice i polaznike POLITEIA treninga, izvršna direktorka Fondacije Centar za demokratiju Nataša Vučković poručila je da je cilj ove dvodnevne edukacije da što više odgovori na potrebe pripadnika raznih grupa, sektora i profesija i omogući dobru razmenu između učesnika, predavača i voditelja.\nCentralno mesto u našem kurikulumu je definisanje javnih politika u skladu sa potrebama građana. Da bismo došli do koncepta održivog ekonomskog i socijalnog razvoja, važno je uključiti što više aktera i sve društvene grupe.\nFondacija Centar za demokratiju ove godine pokreće online platformu za edukaciju – Politeia Institut, koja je zasnovana na našem dvodecenijskom radu u oblasti treninga i edukacije, u okviru koje ćemo razvijati vrlo raznorodne treninge koji imaju za cilj da povećaju znanja u skladu sa potrebama građana.\nProgramska ekspertkinja u timu UN za ljudska prava (OHCHR) Aleksandra Petrović govorila je o međunarodnim standardima ekonomskih i socijalnih prava, njihovim izvorima, međunarodnim instrumentima koji uključuju ekonomska i socijalna prava, kao i obavezama države u ostvarivanju ovih prava. Konstatujući da, nažalost, stvari dosta različito izgledaju u praksi, ona je naglasila da „mi život živimo na lokalu i zbog toga su veoma važni inputi sa lokalnog nivoa i da se naša prava poštuju od lokalnog nivoa“.\nSavetnik za javne politike Fondacije Centar za demokratiju Ivan Sekulović izneo je pojedinosti o regulatornom okviru i međunarodnim standardima i instrumentima koje je Republika Srbija preuzela, kao i o značajnim dokumentima koje naša država još uvek nije ratifikovala. On je učesnike/ce upoznao sa najvažnijim propisima relevantnim za ekonomska i socijalna prava u Srbiji, preostalim obavezama države u vezi sa zaštitom i poštovanjem tih prava, ali i kako uticati na donošenje neophodnih propisa i dokumenata.\nDoc. dr Marina Savković (Univerzitet Singidunum, Beograd) istakla je da je poznavanje kriterijuma za donošenje odluka u oblasti razvoja i socijalne politike važno kako za same donosioce odluka, tako i za aktiviste koji u svom okruženju žele da menjaju stvari. Važno je znati kako porezi utiču na naše živote. Socijalna politika kao javno dobro znači da svaki građanin ima pravo na socijalnu zaštitu i pristup tržištu rada. Kroz konkretan primer polaznici škole su se upoznali sa koracima u analizi troškova i koristi u oblasti socijalne politike i zapošljavanja.\nLjiljana Lučić, biv. državni sekretar u Ministarstvu za rad, zapošljavanje, boračka i socijalna pitanja, iznela je detalje o reformama sistema socijalne zaštite u Srbiji, strateškom okviru i ciljevima socijalne zaštite, finansiranju njihove realizacije, razvoju socijalnih usluga u zajednici, smanjenju siromaštva i isključenosti. Ona je navela da se socijalna zaštita u Srbiji bazira na konceptu podrške siromašnim pojedincima i porodicama u obezbeđivanju egzistencijalnog minimuma i organizovanju usluga koje obezbeđuju socijalno uključivanje, posebno osetljivih grupa.\nIzvršna direktorka FCD Nataša Vučković govorila je o procesu evropskih integracija i socio-ekonomskom razvoju, posebno o socijalnoj dimenziji proširenja EU. Ona je polaznike škole upoznala sa evropskim regulativama u oblasti socijalne politike i zapošljavanja, socijalnoj dimenziji integracija u okviru EU, posebno naglasivši značaj Evropskog stuba socijalnih prava (ESSP), Programa reformi politike zapošljavanja i socijalne politike (ESRP) i Programa ekonomskih reformi (ERP). „Mislim da će se otvoriti šansa za dalje proširenje EU, ali je važno da pogledamo i u naše dvorište – šta mi radimo? Glavno pitanje je šta je naša strategija, na koga želimo da ličimo, kakvo društvo hoćemo da gradimo, kakvu ekonomiju želimo, kakve institucije?“\nIstraživačica Fondacije Centar za demokratiju Sarita Bradaš je u okviru sesije o Agendi 2030 i socio-ekonomskom razvoju predstavila ključne ciljeve održivog razvoja i istakla rizike za povećanje siromaštva zbog uticaja Kovid-19 krize. Govoreći o borbi protiv siromaštva, ona je podsetila da je prema Agendi 2030 UN „iskorenjivanje siromaštva u svim njegovim oblicima i dimenzijama, uključujući i ekstremno siromaštvo“ najveći globalni izazov i sve države se obavezuju da čovečanstvo oslobode od „tiranije siromaštva“.\nSavetnica za kulturne politike Fondacije Centar za demokratiju Vesna Marjanović naglasila je da kulturna prava mogu biti vezivno tkivo za ostvarenje svih drugih ljudskih prava, a kulturne politike treba da budu ravnopravne sa drugim nacionalnim i lokalnim razvojnim politikama. Ona je poručila da je potrebno prepoznati i zaštititi radna i socijalna prava umetnika i zaposlenih u kulturi.\nMenadžer komunikacija i izvršni direktor RES Fondacije Stevan Vujasinović sa učesnicima i učesnicama Politeia treninga razgovarao je o veštinama komunikacije i zagovaranja socio-ekonomskih prava. On je podvukao da je za javne politike važno da korisnici informišu donosioce odluka – javne politike su naše vlasništvo ako učestvujemo u njihovom formiranju, a za to je potrebna komunikacija.\nProjekat „Connecting the Dots“ / „Povezujemo tačke“ je finansijski podržan od strane Balkan Trust for Democracy (BTD) i Norveške ambasade u Beogradu.\nHome - Događaji - POLITEIA INSTITUT – Trening „Socijalna i ekonomska prava u javnim politikama“


On je na konferenciji za novinare naglasio da je odlučeno da se ove rezerve u prvih šest meseci ne troše, kako bi se u junu išlo na rebalans budžeta i održavanje makroekonomske stabilnosti.\n«Osnovni cilj makroekonomske politike u ovoj godini biće obaranje inflacije u drugom kvartalu, na vrednosti bliske nuli», rekao je Dinkić i dodao da će u prvom kvartalu inflacija sigurno biti veća zbog uvođenja poreza na dodatu vrednost, kao i zbog dizanja cena komunalnih usluga, ali i zbog skoka cena nafte i naftnih derivata na svetskom tržištu.\nDinkić je posebno naglasio da neće biti poskupljenja struje od 1. aprila, kako je najavljivano, sve dok se ne izvrši restruktuiranje EPS-a.\n«Ako se stalno neracionalna struktura koja postoji, samo umnožava kroz povećanje cena, nikada nećemo imati restruktuiranje, nego će se sve te neracionalnosti pokrivati na teret građana», rekao je Dinkić i dodao da će novo poskupljenje struje, najverovatnije, biti od 1. jula i to ne za 14 odsto, kako je najavljivano, već za oko 9 posto.\nOn je rekao da će ključni napor ove godine biti restruktuiranje javnih preduzeća, posebno Elektroprivrede Srbije, JAT-a i ŽTP «Beograd».\nMinistar Dinkić je takođe naglasio da će jedan od prioriteta u narednom periodu biti i uvođenje mera za stimulisanje izvoza, izdvajanja više novca za sport i kulturu, kao i jačanje finansijske discipline.\nOn je rekao da će se do kraja marta u Skupštini naći i predlog promene Zakona o doprinosima, koji se odnosi na ukidanje doprinosa na autorske honorare.\nDinkić je posebno naglasio da će 2005. godina biti poslednja godina u kojoj postoji piraterija u Srbiji.\n«Usvajanjem novog krivičnog zakona, piraterija će biti veoma oštro sankcionisana», izjavio je Dinkić.\nGovoreći o fiskalizaciji, ministar finansija je posebno istakao tri stavke koje su propisane novim Zakonom o fiskalnim kasama, a one se odnose na to da u radnji mora da stoji samo fiskalna kasa, a ne neka druga, potom da se vidno istakne nalepnica na kojoj piše «uzmite račun» i treća je da ako prodavac ne izda fiskalni račun, kupac nema dužnost da plati robu.\n«Jedna od mera poreske kontrole, koja će najverovatnije do 15. februara biti zakonski uobličena, odnosi se na nagradu svakome ko prijavi mesto gde ne izdaju fiskalne račune; taj građanin biće nagrađen sa 500 dinara po prijavi», rekao je ministar Dinkić i dodao da će do 31. matra svi veliki poreski obveznici morati da uvedu GPRS-terminal za daljinsko očitavanje svih dnevnih izveštaja iz fiskalne kase.\nGovoreći o igrama na sreću, on je rekao da su se u januaru, po ovom osnovu, u republički budžet slila sredstva u iznosu od 190 miliona dinara, i to od kladionica i onih koji drže automate i organizuju robne nagrade oko 92 miliona dinara, a ostatak od 100 miliona dinara od Državne lutrije Srbije, po osnovu organizovanja igre «loto».\nOn je, takođe, rekao da će Državna lutrija Srbija, prema planu, imati uplatu za budžet između 20-30 miliona evra.\n«Sve postojeće tombole imaju rok do 15. februara da se uključe u sistem Državne lutrije Srbije, kako bi izbegle kazne», rekao je Dinkić.\nOn je naveo i da je 10. februar rok za registrovanje uplatnih mesta za kladionice, kod Uprave za igre na sreću (Ulica Omladinskih brigada 1, Novi Beograd).\nDirektor Poreske uprave Vladimir Ilić rekao je da se i dalje uspešno nastavlja edukacija obveznika PDV-a, a da se prva velika sredstva od naplate PDV-a očekuju 10. februara.\nOn je najavio i kontrole buvljih pijaca, u cilju njihove legalizacije i fiskalizacije.


Dodikova poruka Eskobaru: „Nije ovo ona Bosna“ - WebTribune\nHome/SPEKTAR/Dodikova poruka Eskobaru: „Nije ovo ona Bosna“\nDodikova poruka Eskobaru: „Nije ovo ona Bosna“\n30. септембра 2021.\tSPEKTAR Ostavite komentar\nProšlo je vreme u kojem će Republika Srpska da trpi intervencionizam međunarodne zajednice, koji je po pravilu bio uperen protiv RS i Dejtona, i da BiH danas nije ona BiH koju je Gabrijel Eskobar, izaslanik Stejt departmenta za zapadni Balkan, ostavio pre 20 godina kada je bio službenik u diplomatskim misijama u BiH, rekao je Milorad Dodik.\nSrpski član Predsedništva BiH to je poručio tokom razgovora sa Gabrijelom Eskobarom na njegov zahtev.\nOsnovne teme razgovora bile su pitanje inicijative „Otvoreni Balkan“, ali i unutrašnja politička pitanja koja se tiču BiH, prenosi RTRS.\nSrpski član Predsedništva BiH rekao je da podržava ideju „Otvorenog Balkana“, ali da u Sarajevu ne postoji dovoljno razumevanja za tu regionalnu inicijativu koja bi omogućila ekonomski prosperitet regiona, saopšteno je iz Dodikovog kabineta.\nSrpska neće da trpi intervencionizam\nŠto se tiče situacije u BiH, Dodik je preneo Eskobaru da je prošlo vreme u kojem će Republika Srpska da trpi intervencionizam međunarodne zajednice, koji je po pravilu bio uperen protiv Republike Srpske i Dejtonskog sporazuma, i da BiH danas nije ona BiH koju je Eskobar ostavio pre 20 godina kada je bio službenik u diplomatskim misijama u BiH.\nSrpski član Predsedništva rekao je Eskobaru da nema potrebe da mu prete sankcijama, jer te pretnje više nemaju nikakav ni smisao, ni značaj, niti će promeniti osnovne stavove nosilaca političkih funkcija u Republici Srpskoj, pa ni njegove.\nTakođe, Dodik je preneo Eskobaru i da za Republiku Srpsku Kristijan Šmit nije visoki predstavnik i da aktuelnu krizu u BiH može da reši samoorganizovani Savet za provođenje mira povlačeći tzv. Inckov zakon zbog kojeg je kriza i nastupila.\nObrazloženje izaslanika Stejt departmenta da je Šmitovo imenovanje političko a ne pravno pitanje samo je dokaz da je Republika Srpska u pravu kada tvrdi da je Šmit, protivpravno, mimo odredbi sporazuma kojim je ustanovljena institucija visokog predstavnika, a voljom nekoliko država, poslat u BiH da bude visoki predstavnik, navodi se u saopštenju.\nAmbasada SAD: Pretnje otcepljenjem su antidejtonske\nAmbasada SAD u Sarajevu saopštila je na Tviteru da je Eskobar Dodiku preneo stav SAD da su pretnje otcepljenjem antidejtonske i da građanima Republike Srpske ne nude ništa osim izolacije i ekonomskog očaja.\nEskobar je, navodi se, preneo Dodiku snažnu predanost SAD suverenitetu i teritorijalnom integritetu BiH kao jedne zemlje u kojoj su i entiteti Republika Srpska i Federacija BiH i Brčko distrikt prosperitetniji i sigurniji kada se lideri bore protiv korupcije, jačaju integritet, pravičnost izbora u BiH i kreću napred u reforme koje donose ekonomski oporavak.


Sejdiu: Kosova je jedan opis uspeha - Novosti i Događanja - Predsednik Republike Kosova - Hashim Thaçi\nSejdiu: Kosova je jedan opis uspeha\nNju-Jork, 21 Septembar 2010  Predsednik Republike Kosova, dr. Fatmir Sejdiu, Pemijer Hashim Thaçi i Premijer Republike Albanije, dr. Sali Berisha su danas učestvovali na jednom sastanku sa članovima APEN-a, organizam koji obuhvata oko sebe profesionalce i preduzetnike Albance koji ive i rade u SAD-e.\nObavljeni posao tokom zadnjih godina, kako u Albaniji tako i na Kosovu izraava odlučnost institucija i građana dveju naih zemalja za kretanje u pravcu progresa sa mnogo brim koracima, naglasio je Predsednik Sejdiu govoreći pred mnogo učesnika.\nFokusirajući se na zbivanja na Kosovu, Predsednik Sejdiu je naglasio da od proglaenja nezavisnosti pa na dalje, Kosovo je jedan opis uspeha.\nNa ovom putu, on reče da preduzetnici Albanci u SAD-e mogu pomoći u razvoju nae zemlje sa idejama i konkretnim inicijativama.\nOn reče da najveći posao koji treba da se urade institucije Kosova jeste da Kosova obezbedi to vie novih priznanja i da to pre postane član međunarodnih institucija, kao i druge zemlje porodice slobodnih zemalja.\nUsprkos nastojanjima da zabrane nae kretanje, događaji zadnjih tri-četiri meseca je jako povoljne za Kosovo. Miljenje Međunarodnog Suda Pravde je poseban pečat velike odluke od 17 Februara 2008 godine, reče Predsednik Sejdiu, dodajući da kasnije usvajanje rezolucije u Generalnoj Skuptini OUN je bilo jedno prihvatanje konsenzusa, jedno usvajanje i ocena uspene pripovesti koje smo prevazili do sada.\nKosova ima mnogo izazova, naglasio je Predsednik Sejdiu, ali istovremena je i posvećenost da ih savladamo sa svim naim prijateljima. elim izraziti zahvalnost Sjedinjenim Američkim Dravama, zemljama Evropske Zajednice i da izrazim večitu i prirodnu zahvalnost za Republiku Albaniju za veliki posao koji čini u podrci Kosovu, reče Predsednik Sejdiu.


POS Oprema - Positive\nUz već poznatu GALEB fiskalnu opremu za prodajna mesta, Positive u svojoj proširenoj ponudi nudi i računare , data terminale, bar kod čitače, kao i bar kod štampače.\nNaša ponuda specijalizovanih POS računara bazirana je na proizvodima renomiranog proizvodjača ELO.\nElo Touchsystems POS Oprema\nRačunari sa ekranom osetljivim na dodir predstavljaju atraktivno rešenje za prodajna mesta, kako zbog kvaliteta izrade i kompaktnosti (računar je smešten u kućište monitora), tako i zbog „touch“ funkcije koja uz dobar softver značajno olakšava i ubrzava rad operatera. U okviru našeg portfolia nudimo računare proizvođača ELO Systems u varijantama od 15“ i 17“.\nHoneywell Barkod Čitači\nBarkod čitači su sastavni deo opreme svakog prodajnog mesta. Vodeći računa o budžetu korisnika, a istovremeno i o kvalitetu uređaja, u ponudi imamo uređaje „Honeywell“ (ranije poznati pod brendom „Metrologic“) i „Samtec“ iza čije proizvodnje stoji kompanija „Motorola“.\nCipherLab Data Terminali\nData terminali su barkod čitači sa sopstvenom memorijom i omogućuju korisniku da odjednom očita veći broj barkodova i zatim prebaci na računar, sa mogućnošću lakog kreiranja tabela. Koristeći data terminal, uz adekvatan softver, može se lako kreirati ulazni ili izlazni dokument za robu, uraditi popis inventara, ili magacina. Kod nas možete nabaviti data terminale kompanije „Cipher Lab“.\nTermalni štampači otvaraju mogućnost kreiranja i štampanja sopstvenih barkodova, što može u velikoj meri olakšati magacinsko poslovanje, kao i prodaju robe. Proizvodi kompanije „Sato“ dominiraju na našem tržištu odnosom cene i kvaliteta, stoga ih možete naći i u našoj ponudi.\nZa dodatne informacije pozovite na 021/340-98-04 ili nam pišite na prodaja@positive.rs. Naši komercijalisti će u saradnji sa Vama kreirati optimalno rešenje za Vas, u skladu sa potrebama i mogućnostima.


Republički hidrometeorološki zavod (RHMZ) upozorio je da se večeras i tokom noći očekuju lokalni pljuskovi i grmljavina koji će na severu Srbije biti intenzivniji.\nTokom nedelje uveče očekuje se pljusak u Srbiji (Foto: Jutjub)\nU saopštelju se navodi da su ponegde moguće i nepogode sa gradom i jakim vetrom.\nU Srbiji će u ponedeljak biti promenljivo oblačno i malo svežije ali sparno, mestimično sa kišom i pljuskovima sa grmljavinom.\nRHMZ navodi da će narednih sedam dana biti promenljivo oblačno sa čestom pojavom pljuskova sa grmljavinom, samo od četvrtka do subote će biti pretežno sunčano, a uz lokalni razvoj oblačnosti ponegde se očekuju kratkotrajni pljuskovi sa grmljavinom.\nPročitajte OVDE kako je NATO 1999. eksperimentisao nad nama.\nDOLAZE TEŠKA VREMENA, DRAMATIČNO UPOZORENJE ŠOJGUA: Vratili smo se u vreme trke u naoružanju


U toku je prijavljivanje za besplatne udžbenike | Edukacija\nNovi Sad kandidat za prestonicu mladih 12/12\nOsmi konkurs za prekogranične školske projekte 15/01\nDo kraja marta biće sastavljena lista onih koji su dobili bilo koju vrstu ove pomoći, a zatim će roditelji ili staratelji prijavljenih osnovaca biti pozvani da u školi, sa učiteljima ili razrednim starešinama popune prijave za one udžbenike koje žele da im Ministarstvo obezbedi.\nPrema rečima pomoćnika ministra prosvete, nauke i tehnološkog razboja Zorane Lužanin, ove godine je odvojeno 600 miliona dinara za nabavkku udžbenika, isto kao i prošle godine, ali to nije dovoljno da se kupe svi udžbenici za svakog osnovca.\nOve godine će besplatne udžbenike dobiti samo socijalno, odnosno materijalno ugroženi učenici, odlučeno je u nadležnom ministarstvu.\nPrema akcionom planu, ove godine će se prijavljivati na konkurs za podelu besplatnih udžbenika, a svi roditelji ili staratelji učenika osnovnih škola moći će da se prijave popunjavanjem formulara i dostavljanjem na uvid fotokopije ličnih dokumenata.\nLužanin je apelovala na učitelje i razredne starešine da obrate pažnju na decu iz najugroženijih porodica i da, ako je potrebno, lično pozovu roditelje ili staratelje da ih prijave za besplatne udžbenike.\nOve godine će biti određen iznos za svakog učenika pojedinačno i od toga će zavisiti koliko će besplatnih udžbenika dobiti od Ministarstva. Do prošle godine besplatne knjige su dobijali svi učenici nižih razreda osnovne škole i to samo udžbenike za tri predmeta.\nZa učenike sedmih i osmih razreda, koji su najugroženiji materijalno, biće obezbeđeno 8.000 dinara kako bi mogli da odaberu koje udžbenike će im Ministarstvo nabaviti.\nUčenici prva četiri razreda, koji su socijalno najugroženiji, dobiće 4.000 dinara za nabavljanje udžbenika, dok će za petake i šestake biti izdvojeno po 6.000 dinara, dok će učenici koji budu u drugoj grupi dobiti polovinu iznosa pomoći namenjene najugroženijima.\nRangiranje učenika biće bazirano na međunarodnim pravilima, koje primenjuje OECD, a kod nas postoji kategorija dece koja će, prema rečima pomoćnice ministra prosvete, “gotovo sto odsto ući u progam besplatnih udžbenika”.\nNajugroženiji se smatraju učenici kojima ni jedan roditelj ne radi, oni kojima jedan ili oba roditelja rade, ali čija su primanja mala, kao i oni učenici koji imaju jednog roditelja. Za rangiranje biće relevantan i broj članova porodice.\nLužanin je napomenula i da će u nacrtu Zakona o udžbenicima, koji bi uskoro trebalo da bude donet, predviđena i pomoć države srednjoškolcima kako bi im se olakšalo nabavljanje odgovarajućeg materijala za učenje u elektronskom ili drugim oblicima.\nZbog toga što je literatura za srednjopkolce dosta siromašna, a mnogi predmeti nisu “pokriveni” udžbenicima, prema rečima pomoćnice ministra prosvete Zorane Lužanin, razmatra se mogućnost da se obezedi materijal za učenje koji će biti dostupan svim učenicima srednjih škola – u elektronskoj ili štampanoj formi.\nTAGS: besplatni udžbeniciknjigekonkursmaterijalno ugroženiministarstvo prosveteprijavljivanje za besplatne udžbenikeroditeljisrednjoškolcistarateljiučenici osnovnih škola\nkolika su to primanja po clanu porodice?nigde nije precizirano kolika je plata ugrozenih.


Ekopak podržao realizaciju akcije sanacije divljih deponija u Kladnju\nNaslovnica NAJNOVIJE Privreda Ekopak podržao realizaciju akcije sanacije divljih deponija u Kladnju\nKladanj – U petak, 21.03.2014. godine JP „Šume TK“ i Šumsko gazdinstvo „Konjuh“ Kladanj uz podršku kompanije Ekopak, prvog ovlaštenog operatera sistema upravljanja ambalažnim otpadom obilježili su Svjetski dan šuma, realizacijom akcije sanacije divljih deponija na području Općine Kladanj.\nAkcija je uspješno sprovedena na četiri lokacije: 1. putna komunikacija Karaula-Kladanj, 2. park ispred Uprave JP „Šume TK“, 3. Veliki most kod Brateljevica i 4. lokacije Hrastić i Barbus u Stuparima.\nPrijatelj akcije je kompanija Ekopak, prvi ovlašteni operater sistema upravljanja ambalažnim otpadom, koja je obezbijedila vreće za prikupljanje otpada, higijenske rukavice i majice za sve učesnike.\nPodrška Ekopaka sličnim akcijama će se nastaviti i u budućnosti sa ciljem podizanje svijesti građana o važnosti odvojenog odlaganja i reciklaže ambalažnog otpada, te približavanje BiH ostatku EU po pitanju upravljanja ambalažnim otpadom.\n„Ekopak podržava aktivnosti čišćenja koje vidimo isključivo kao dio naših promotivnih aktivnosti, kojima želimo skrenuti pažnju neodgovornim pojedincima da je okoliš u koji bacaju otpad i njihov i da ljude ne možemo dijeliti na neodgovorne, koje će otpad bacati svuda gdje stignu i odgovorne, koji će ovakvim akcijama čistiti otpad ovih prvih. Odgovoran odnos prema otpadu treba da postane sastavni dio kulture življenja svakog građanina naše zemlje i tada neće biti potrebe za ovakvim aktivnostima, jer će otpad biti odložen tamo gdje mu je mjesto, a značajan dio će biti usmjeren u proces reciklaže i ponovnog iskorištenja“, ovim putem je izjavila Amela Hrbat, direktorica Ekopaka.\nZa potrebe realizacije akcije, korišteni su svi raspoloživi kamioni i radne mašine JP „Komunalac“, te angažovano oko 80 uposlenika preduzeća.


Siva ekonomija u Srbiji predstavlja 30 odsto BDP-a, kaže član Fiskalnog saveta Nikola Altiparmakov i naglašava da je potrebna sistemska reforma u oblasti poreske naplate, kao i efikasniji sistem kažnjavanja onih koji ne poštuju propise.\nUkoliko bi se poreska naplata vratila na nivo iz 2012. godine to bi omogućilo prihod između 20 i 30 miljardi dinara godišnje. On je podsetio da je 2013. godine došlo do velikog porasta sive ekonomije i pada poreske discipline, da je u prvoj polovini 2014. godine zabeleženo zaustavljanje tog pada, a u drugoj polovini iste godine i pozitivni trendovi naplate, odnosno poreske discipline.\nPostojeća struktura Poreske uprave, koja trenutno ima 170 filijala, kako je rekao, ne može da da dobre rezultate u borbi protiv sive ekonomije. Oni koji redovno plaćaju porez i legalno posluju teško izlaze na kraj sa nelojalnom konkurencijom, odnosno sivom ekonomijom.\nFiskalni savet je dao stavove i proračune u oblasti prilagođavanja penzija i zarada u javnom sektoru, reformi penzijskog sistema, reformi preduzeća u državnom vlasništvu, analizi i oceni drugih sistemskih zakona, potom o godišnjim budžetskim okvirima i srednjoročnom planu fiskalne konsolidacije.\nŠto se tiče analiza i preporuka, predsednik Fiskalnog saveta, Pavle Petrović, ukazao je na stav saveta da se trajno ozdravljenje javnih finansija ne može postići bez snažne kontrole najvećih rashoda države- penzija i plata u javnom sektoru.\nFiskalni savet smatra da fisklana konsolidacija mora da počiva na tri stuba-dovođenju u red javnih i državnih preduzeća, smanjenju neodrživih izdvajanja za plate u javnom sektoru i penzije i strukturnim reformama.\nFiskalni savet podržao je izmene zakona u oblasti PIO koje se odnose na izjednačavaju starosne granice za odlazak u penziju za žene i muškarce i uvođenje atuarskih penala za penzionisanje pre redovne starosne penzije.\nU izveštaju Fiskalnog saveta se navodi da što se tiče budžeta za 2015. godinu, procene javnih prihoda i rashoda su u najvećoj meri objektivne mada je za njihovu realizaciju u skladu sa planom od presudnog značaja unapređenje efikasnosti države u ostvarivanju predviđenih politika.


Beta 5. marta 2020. 21:35\nU saopštenju objavljenom na sajtu Američke privredne komore na Kosovu izražava se zabrinutost „zbog nedavnog diskursa u vezi s taksama koje je Kosovo uvelo za dve države Zapadnog Balkana“ i navodi da „barijere u vezi s taksama, koje zemlje u ovom regionu nameću jedna drugoj, ometaju slobodno kretanje robe i ljudi i odlažu napredak na njihovom evroatlantskom putu“, prenosi Kossev.\n„U tom pogledu, bezuslovno ukidanje odluke o uvodjenju taksi, u skladu s pozivom predsednika (SAD Donalda) Trampa, državnog sekretara Majka Pompea i ostalih visokih zvaničnika američke administracije, kao i ambasade SAD na Kosovu, od presudnog je značaja i pravi dokaz posvećenosti izuzetnim odnosima sa SAD“, navodi se u saopštenju.\nKako se navodi, ukidanje taksi će otvoriti put za „konačni mirovni sporazum koji bi rezultirao uzajamnim priznavanjem“, nesmetanom trgovinom i jačim ekonomskim vezama Kosova i Srbije.\nU saopštenju se navodi i da brojne američke kompanije aktivno doprinose ekonomskom razvoju Kosova u sektorima kao što su gradjevinarstvo i nekretnine, energija, zdravstvena zaštita i informaciona tehnologija.\nAmerička privredna komora na Kosovu podsetila je i na direktnu podršku vlade SAD Prištini preko Agencije za medjunarodni razvoj (USAID) i korporacije Milenijum čelendž (MCC).


Surdulički Radnik u okviru 23.kola Linglong Tire Super lige Srbije gostuje u Kruševcu gde će odmeriti snage sa ekipom Napretka.\nGosti su poput Kruševljana u prva dva prolećna prvenstvena susreta osvojili samo jedan bod, pa u ovaj meč ulaze sa imperativom pobede. Šef stručnog štaba Simo Krunić ističe da je situacija takva da se njegov tim bori za opstanak i da je neophodno da se u svakom susretu sakupljaju bodovi:\n’’Teška utakmica nas očekuje u Kruševcu, sa ekipom koja je u prva dva kola, poput nas, osvojila samo jedan bod, a uz to igra na svom terenu. Mi odlazimo na ovo gostovanje sa velikim imperativom pobede, svesni činjenice da smo u vrlo teškoj borbi za opstanak i da moramo iz svake naredne utakmice izvlačiti bodove. U ovom momentu posao nam otežava i loša kadrovska situacija, jer će predstojeći duel zbog povreda propustiti Stevanović, Marković i Đorđević, dok Mitošević odrađuje kartone. Najverovatnije ćemo igrati ovu utakmicu u potpuno izmenjenom sastavu. Imamo ostale momke koji su dobro radili na treninzima, dobro odradili pripreme i pokazali se dobro na kontrolnim utakmicama, tako da se nadam da će uspešno zameniti pomenute igrače.“


Mali: Izgradnja objekata Beograda na vodi tokom leta - 24.04.2015, Sputnik Srbija\nIzgradnja prvih objekata u stambeno-poslovnom kompleksu „Beograd na vodi“ počeće odmah po završetku eksproprijacije, tokom ili krajem leta, izjavio je danas... 24.04.2015, Sputnik Srbija\nvesti, srbija, beograd, siniša mali, skupština grada beograda\n15:33 24.04.2015 (Osveženo: 16:19 05.10.2015)\n© Foto : Al Jazeera BalkansSiniša Mali pored projetka "Beograda na vodi"\nOn je na svečanoj sednici Gradskog veća povodom godišnjice konstituisanja Skupštine grada, rekao da će u nedelju biti potpisan ugovor sa arapskim investitorom o realizaciji tog projekta od 3,5 milijardi evra.\n16 Mart 2015, 18:50\nNaveo je da očekuje pokretanje investicija kao što su izgradnja hotela na mestu zgrade Ministarstva unutrašnjih poslova u Ulici Kneza Miloša, za koju je, kako je rekao, projekat prošao javni uvid, i dogradnja Hotela „Jugoslavija“ u Novom Beogradu.\nU Gradskom saobraćajnom preduzeću (GSP) „Beograd“ i dalje je „teška sitacija“, naveo je Mali, i dodao da će u tom preduzeću ove godine problemi biti rešeni, a od sledeće godine predstoje isključivo investicije.\nMali je kazao da je danas potpisan ugovor o kupovini 30 novih autobusa za GSP od Ikarbusa, a biće kupljeno još 20 klasičnih autobusa i pet autobusa na elektro-pogon.\nDo kraja ove godine biće promenjen tarifni sistem u gradskom prevozu, najavio je Mali.\nRekao je da su počele reforme u javnim gradskim preduzećima koja su 2013. godine imala gubitak od dve milijarde dinara, a 2014. dobit od jedne milijarde dinara. Gradonačelnik je naglasio da je to značajno za građane jer 85 odsto dobiti javnih gradskih preduzeća ide u gradski budžet.\nGradonačelnik je ocenio da su za godinu dana rada beogradskih vlasti napravljene znatne uštede i da je omogućen početak investicija koje će poboljšati kvalitet života u Beogradu.\nMali je istakao da je budžetski deficit grada u prošloj godini prepolovljen na 10 odsto, a da je zaduženje grada, opština i javnih i komunalnih preduzeća koje je na kraju 2013. iznosilo 1,118 milijardi evra, prošle godine smanjeno za 138 miliona evra.\n„Ova godina i 2016. biće teške zbog vraćanja dugova, ali već od 2017. će biti mnogo lakše“, ocenio je Mali.


TRENERSKA VRTEŠKA SE NASTAVLJA U VOJVODINI | KontraNapad\nDosadašnji trener FK Vojvodine Vladimir Buač smenjen je na mestu šefa stručnog štaba nakon poraza od Borca (0:1) u prošlom kolu Superlige.\nRezultatska kriza Vojvodine traje već dva meseca, a u tom periodu novosadski tim je pao sa trećeg na šesto mesto u Superligi.\nPomoćni trener Zoran Vasiljević izabran je kao privremeno rešenje na klupi ”lala”. Novi strateg “stare dame” imaće vatreno krštenje, pošto će mu prvi meč biti protiv Partizana u nedelju.\nVasiljević je peti trener Vojvodine u ovoj kalendarskoj godini što nam samo ukazuje na to da nešto ne funkcionise kako treba na stadionu ”Karađorđe”. U Vojvodini nisu imali trenera koji je proveo više od šest meseci u klubu od Nenada Lalatovića, a igrački kadar im je takođe dosta oslabljen u odnosu na prošlu sezonu.\nOdlascima Dejana Melega, Aleksandra Paločevića i Filipa Malbašića tim je dosta oslabljen, a adekvatne zamene nisu stigle i tako je za kratko vreme Vojvodina postala daleko od onog što je bila u prethodnim sezonama.\nPod Marko Nikolićem, Lalatovićem pa čak i Radoslavom Batakom ”stara dama” je bila uvedljivo treći klub u državi i po plasmanu i po kvalitetu, dok je sad postala osrednji tim za plej-of fazu lige. Prosta rečeno, Vojvodina ide u suprotnom smeru od Spartaka, Čukaričkog i Voždovca koji su joj direktni konkurenti za to treće mesto.\nU fudbalu je bitan kontinuitet a u Vojvodini su ga očigledno izgubili ovom brzom promenom trenera. Nova uprava je izabrana u oktobru i bitno je da se napravi jasan plan rada i da se dovede čovek koji će dobiti podršku što vremensku tako i finansijsku u zimskom prelaznom roku. U suprotnom Vojvodina će samo nastaviti silaznom putanjom.


Muzički susreti u Tuzli, uspješan projekat regionalne saradnje - La France en Bosnie-Herzégovine\nPocetna stranica > Francusko-bh. odnosi > Kultura i društvo > Muzički susreti u Tuzli, uspješan projekat regionalne saradnje\nMuzički susreti u Tuzli, uspješan projekat regionalne saradnje [fr]\nUdruženja akustikUm - Muzička Omladina JMBH iz Tuzle (Bosna i Hercegovina) i Ballade de Strasbourg (Francuska), od 2006. godine pokušavaju da, kroz muziku, okupe mlade iz različitih balkanskih zemalja i zajednica.\nOrkestar BalsiKa, osnovan 2009. godine, je ansambl mladih koji izvode tradicionalnu evropsku muziku. Značajnom razvoju Balsike doprinijela je podrška Evropske unije (programi Mladi u akciji i Erasmus+) i Francusko-njemačkog ureda za mlade (OFAJ).\nOvog ljeta od 26. jula do 5. avgusta u Tuzli se okupilo stotinjak mladih muzičara od 16 do 25 godina iz Francuske, Njemačke, Turske, Hrvatske, Srbije, Crne Gore, Makedonije, Albanije, Slovenije i Bosne i Hercegovine (Tuzla, Stolac, Jajce, Ugljevik, Sarajevo, Srbac, Livno, Bihać).\nZahvaljujući evropskom programu ERASMUS+, omogućena je organizacija 11 dana intezivnog rada i razmjene. Mladi su imali priliku da podijele svoja iskustva, da se bolje upoznaju, upoznaju druge kulture i sviraju muziku iz cijele Evrope.\nUz podršku Ambasade Republike Francuske, 4. avgusta organizovana je izuzetno posjećena radionica na temu mobilnosti mladih unutar Evrope i izvan njenih granica.\nPosljednja promjena 15/08/2014\nPoziv za prijave - stipendije za vjerske studije\nPoziv za prijave - medijska saradnja na Zapadnom Balkanu\nPrezentacija centra CITEPA o zagađenju zraka i izazovima klimatskih promjena (4. marta 2020.)\nUčestvujte u večeri "Okus Francuske" 16. aprila 2020.\nPriznanje gradonačelnicima Sarajeva i Istočnog Sarajeva i predstavnicima Olimpijskog komiteta Bosne i Hercegovine (17. decembar 2019.)


Porodična tragedija: Ubio ženu bejzbol palicom pa sebe\nU mestu Lukićevo kod Zrenjanina dogodila se porodična tragedija, prenosi RTS.\nPrema informacijama RTS-a, pretpostavlja se da je muž ubio suprugu, a potom izvršio samoubistvo.\nBlic saznaje da je B.B. (40) najpre bejzbol palicom usmrtio svoju nevenčanu suprugu S.N. (25), a potom izvršio samoubistvo vešanjem.\nProteklih dana su zabeleženi slučajevi i pretnji deci, nasilja i porodičnih ubistava, a dečji psihijatar i psihoanalitičar Oliver Vidojević naveo je za B92 da su ovakvi događaji samo vrh ledenog brega i da se nasilje manje primećuje, ali da ono postoji među ljudima, unutar porodice, koja je u našem društvu razorena.\nSvirepo nasilje i zločini u porodici potresali su javnost prethodnih nekoliko dana. Žrtve su stari, roditelji, žene, ali i deca, a motivi zločina su različiti. Ljudima koji imaju probleme neophodna je podrška i pomoć uže i šire zajednice, kao i to da odlazak po stručnu pomoć psihologa ili psihijatra više ne bude tabu tema.\nUzroci i okidači koji dovode do zločina u kome neko diže ruku na sebe ili na svog bližnjeg su različiti. A samo u poslednjih nedelju dana zabeleženo je sedam ubistava i samoubistava.\n« Šestogodišnjeg dečaka usmrtila konstrukcija gola Na gubitaše bačene dve milijarde evra »


Vesti online / Vesti / Srbija / Libanska podrška Srbiji, jačanje saradnje\nDačić sa ambasadorom Libana\nPoželevši dobrodošlicu ambasadorki, ministar Dačić je ukazao na značaj daljeg, zajedničkog, angažovanja na unapređenju saradnje dve zemlje, posebno na ekonomskom planu, saopštilo je resorno ministarstvo.\nU tom smislu, ukazao je na značaj jačanja privredne saradnje, kroz povećanje obima trgovine, povezivanje Privredne komore Srbije i Privredne komore Libana, kao i organizovanje ekonomskih konferencija i foruma na tom nivou, gde bi privrednici dve zemlje uspostavili direktan kontakt.\nMinistar Dačić je posebno istakao zahvalnost na principijelnom stavu Libanske Republike u pogledu nepriznavanja jednostrano proglašene nezavisnosti Kosova i izrazio očekivanje da će se nastaviti podrška libanske strane teritorijalnom integritetu i suverenitetu Republike Srbije.\nSrbija će nastaviti da pruža svoj aktivan doprinos misiji UNIFIL u Libanu, kroz angažovanje pripadnika Vojske Srbije, dodao je on.\nSagovornici su se saglasili sa potrebom intenziviranja političkog dijaloga na visokom nivou i unapređenja saradnje, i u tom smislu značaj realizacije uzvratne posete ministra spoljnih poslova Libana Žibrana Basila u predstojećem periodu, navodi se u saopštenju.\nSRBIJA Dačić pobesneo: Ambasador iz Brisela opozvan zbog Stepinca


STEFAN ŽIVOJINOVIĆ PRIPREMIO IZNENAĐENJE ZA FANOVE! Danas objavljuje novu pesmu - Informer\n09:20 Zvezde 0\nSTEFAN ŽIVOJINOVIĆ PRIPREMIO IZNENAĐENJE ZA FANOVE! Danas objavljuje novu pesmu\n"Zlo moje nevino" naziv je nove pesme koju će Stefan Živojinović objaviti sutra tačno u podne na svom zvaničnom kanalu\n- Uzbuđen sam, jer ova pesma obeležava kraj jedne, a početak sledeće godine. Nadam se da će se svima dopasti, jer smo se moja ekipa i ja zaista potrudili - rekao je mladi pevač, koji na društvenim mrežama već dobija komplimente zbog najavljene pesme.\nStefan je inače, sarađivao sa Brajom koji potpisuje tekst, dok je Peđa Jovanović zaduzen za muziku, a Dejana Abadić za aranžman.\nInače, mladog pevača očekuje i turneja po Australiji gde će zajedno sa Lepom Brenom nastupati u svim većim gradovima.\nStefan Živojinić pesma hit premijera\n22:08 Zvezde 0\nGAGA DOMINIRA Njena neobjavljena pesma najpopularniji pojam na "Tviteru"\n17:50 Zvezde 2\n11:39 Zvezde 0\n(VIDEO) MARAJA KERI je samo na ovoj pesmi zaradila 60 miliona dolara!